hotchpotch/miracl-hf-unified huggingface dataset:
పూనమ్ సింగార్
పూనమ్ సింగార్ దక్షిణ భారత చలనచిత్ర నటి. 1998లో జగపతిబాబు హీరోగా నటించిన శ్రీమతీ వెళ్ళొస్తా సినిమాతో తెలుగు తెరకు పరిచయమైన పూనమ్ సింగార్, తెలుగు, కన్నడ చిత్రాలలో నటించింది.
బ్రాహ్మణ జమిందార్లు
బ్రాహ్మణ కులం సభ్యులచే నియంత్రించబడిన జమిందార్లు జాబితా ఇది
బ్రాహ్మణ రాజవంశాల జాబితా
భారత ఉపఖండంలోని పాలించిన బ్రాహ్మణుల వంశీకుల జాబితా ఈ క్రింద సూచించబడినది:
భారత ఉపఖండంలోని బ్రాహ్మణ రాచరిక రాష్ట్రాల జాబితాను ఈ క్రింద జాబితా సూచిస్తుంది.
మహిర ఖాన్
మహిర హఫీజ్ ఖాన్ (జననం 21 డిసెంబరు 1984), ప్రముఖ పాకిస్థానీ నటి. ఆమె పాకిస్థానీ సినిమాల్లోనూ, నాటకాల్లోనూ నటించింది.  పాకిస్థాన్ లోని ప్రముఖ నటీమణుల్లో ఈమె ఒకరు. మహిర అత్యంత  ఎక్కువ పారితోషకం తీసుకునే నటి. ఆమె ఎన్నో పురస్కారాలు అందుకొంది. లక్స్ స్టైల్, హమ్ పురస్కారాలు వంటి ఎన్నో ప్రముఖ అవార్డులను ఆమె గెలుచుకుంది.
పాకిస్థాన్ లోని కరాచిలో 21 డిసెంబరు 1984న జన్మించింది మహీర. ఉర్దూ మాతృభాషగా గల పఠాన్ల కుటుంబంలో పుట్టింది ఆమె. ఆమె తండ్రి హఫీజ్ ఖాన్ ఢిల్లీలో పుట్టి పెరిగినా, భారత విభజన తరువాత పాకిస్థాన్ కు కుటుంబంతో సహా వెళ్ళిపోయారు.
కరాచీలోని ఫౌండేషన్ పబ్లిక్ పాఠశాలలో చదువుకుంది మహిర. ఆ తరువాత ఆమె అమెరికాలోని కాలిఫోర్నియాలో ఉన్నత విద్య అభ్యసించింది. లాస్ ఏంజెలెస్ లోని సాంటా మోనికా కళాశాలలో చదువుకుంది మహిర. దక్షిణ కాలిఫోర్నియాలోని ఒక విశ్వవిద్యాలయంలో డిగ్రీలో చేరింది. కానీ డిగ్రీ చదవకుండానే 2008లో పాకిస్థాన్ తిరిగి వచ్చేసింది మహిర. ఆమె చదువుకునే సమయంలో కాలిఫోర్నియాలోని ఒక షాపులో పని చేసింది.
విదేహా రాజ్యము
వేద కాలం నాటి (క్రీ.పూ 1100-500 బిసిఈ) సమయంలో, విదేహ రాజ్యం దక్షిణ ఆసియాలో ప్రధాన రాజకీయ మరియు సాంస్కృతిక కేంద్రాలలో కురు మరియు పాంచాలా రాజ్యాలతో పాటుగా ఒకటిగా ఉండేది. విదేహ రాజ్యానికి చెందిన రాజుల పేరు జానకాస్ లేదా జనకులు అని పిలువబడేవారు. బ్రాహ్మణాలు మరియు బృహదారణ్యక ఉపనిషత్తు వంటి ప్రాచీన వేద సాహిత్యంలో విదేహ యొక్క గొప్ప తత్వవేత్త రాజుగా, వేద సంస్కృతి మరియు తత్త్వ శాస్త్రం యొక్క పోషణకు ప్రసిద్ధి చెందినవాడుగా, జనకుడు గురించిన ప్రస్తావన ఉంది. అంతేకాకుండా, ఋషి (సాధువు) కోసం న్యాయస్థానం వలె, యాజ్ఞవల్క్య మహర్షి వంటి వారికి మేధో కేంద్రంగా ఉండేది. విదేహ రాజ్యంలో బ్రాహ్మణాలు, ఉపనిషత్తులు యొక్క కూర్పు కాలం రాయచౌధురి ప్రకారం 14 వ నుండి 8 వ శతాబ్దం బిసిఈ పరిధిని సూచిస్తుంటే, విట్జెల్ సి. 900 నుండి 500 బిసి పరిధిని సూచిస్తుంది. ప్రాచీన వేద కాలం సమయములో ఐతరేణీయాలకు సంబంధించిన వేద పాఠశాల (లు) మరియు స్కాలర్షిప్ ఇతర కేంద్రాలు, బహుశా విదేహ రాజ్యానికి తరలించబడింది (బడ్డాయి).
విదేహ యొక్క ప్రాంతం మరియు సంస్కృతి తరచుగా హిందూ సాహిత్యంలో ప్రస్తావించబడింది. రాజ వంశానికి సంబంధించిన ఆలోచనలను ఈ గ్రంథాలు యందు పేర్కొన్నబడ్డాయి. తత్వవేత్తలయిన రాజుల సంప్రదాయం, నమి (లేదా కొన్ని గ్రంథాలలో నిమి), జనకుడు మరియు ఇతర రాజులు వంటి ఉదాహరణలు ఉన్నాయి. జీవించివున్న వారి కథలు పురాతన హిందూ, బౌద్ధ మరియు జైన గ్రంథాలలో కనిపిస్తాయి. బుద్ధుని పుట్టుక ముందు, రాజుల చేత ' పరిత్యాగము ' అనేది గౌరవనీయ సాంప్రదాయం అని వీటిలో సూచిస్తుంది. ఈ సాంప్రదాయం కూడా విస్తారంగా విదేహ రాజ్యం లోనే కాకుండా అనేక ప్రాంతాల్లో మరియు పాంచాలము, కళింగము, గాంధారము ఇత్యాది వాటిల్లో పరిత్యాగం ప్రస్తావన విషయం అంగీకరించబడింది. జైనమతంలో ఇరవై నాలుగు తీర్థంకరులలో 21 వ వానిగా ' నిమి ' లేదా ' నమి ' లేదా నామి వానిని చేర్చారు. (22 వ తీర్థంకరుడిగా ఉన్న ' నెమి ' కు, ' నిమి ' కి గందరగోళంగా ఉండకూడదు).
వేద కాలం ముగింపులో, విదేహ యొక్క ప్రాంతం బహుశా ' వ్రిజ్జీ ' (పాలి: వాజ్జీ) సమాఖ్య భాగంగాను మరియు తరువాత మగధ సామ్రాజ్యం భాగంగా మారింది. సంస్కృత పురాణాలలో, మహాభారతం మరియు రామాయణాలలో కూడా విదేహ రాజ్యం ప్రస్తావించబడింది. రామాయణంలో సీత విదేహ రాజ్యం రాకుమార్తె, రాముడును వివాహం చేసుకోవడంతో కోసల మరియు విదేహ రాజ్యాల మధ్య సంబంధాన్ని ఏర్పడినట్లు సూచిస్తుంది. విదేహ యొక్క రాజధాని జనక్‌పూర్ (ప్రస్తుతం నేపాల్ లో ఉంది) లేదా బలిరాజ్‌గడ్ (ప్రస్తుతం మధుబాని జిల్లా, బీహార్, భారతదేశం) గా భావిస్తారు.
షీలా
షీలా దక్షిణ భారత చలనచిత్ర నటి. బాలనటిగా సినిమారంగంలోకి అడుగుపెట్టిన షీలా, నవదీప్ హీరోగా నటించిన సీతాకోకచిలుక చిత్రం ద్వారా తెలుగు తెరకు పరిచయమైంది. తమిళ, కన్నడ, మలయాళ చిత్రాలలో నటించింది.
షీలా ఆగస్టు 2న ధనంజయన్, మమత దంపతులకు చెన్నైలో జన్మించింది.
బాలనటిగా తమిళ సినీరంగంలోకి అడుగుపెట్టిన షీలా, మొదటిసారిగా పూం కాట్రుతిరుంబుమా అనే చిత్రంలో నదియాకి కూతురుగా నటించింది. మణిరత్నం దర్శకత్వంలో వచ్చిన డుండుండుం చిత్రంలో కడా బాలనటిగా నటించింది. బాలనటిగా దాదాపు 20 సినిమాల వరకు నటించింది. 2006లో నవదీప్ హీరోగా నటించిన సీతాకోకచిలుక చిత్రం ద్వారా తెలుగు తెరకు పరిచయమైన షీలా తమిళ, కన్నడ, మలయాళ చిత్రాలలో నటించింది.
వజ్జిరెడ్డిపాలెం
వజ్జిరెడ్డిపాలెం, ప్రకాశం జిల్లా, కొత్తపట్నం మండలానికి చెందిన గ్రామము. పిన్ కోడ్ నం. 523 286., ఎస్.టి.డి.కోడ్ = 08592.
మండల పరిషత్తు ప్రాధమిక పాఠశాల.
[1] ఈనాడు ప్రకాశం/ఒంగోలు; 2017,జూన్-2; 1వపేజీ.
మత్స్య రాజ్యము
మత్స్య (సంస్కృతంలో "చేప" అని అర్థం ) జాతి వారు వేద భారతదేశంలోని ఇండో-ఆర్య తెగలలో ఒకటి. వేద కాలం నాటికి, వారు కురు సామ్రాజ్యమునకు దక్షిణాన ఉన్న ఒక రాజ్యం పాలించారు మరియు పాంచాల రాజ్యం నుండి వేరుచేసిన యమునా నదికి పశ్చిమాన వారు పాలించారు. ఇది రాజస్థాన్‌ లోని జైపూర్ మాజీ రాష్ట్రానికి అనుగుణంగా ఉంది, అంతేగాక హిందాన్, ఆల్వార్ మొత్తం భూభాగం, భరత్పూర్ యొక్క కొంత భూభాగాలతో కూడా ఉంది. మత్స్య రాజ్యం రాజధాని విరాటానగరి (ప్రస్తుతం బైరాత్) దగ్గర ఉంది మరియు దీని స్థాపకుడు రాజు విరాటా పేరున పెట్టబడినది. . పాళీ సాహిత్యంలో, మాత్స్య తెగ సాధారణంగా శూరసేనుడుతో సంబంధం కలిగి ఉంటుంది. పశ్చిమ మత్స్య రాజ్యం , చంబల్ నది ఉత్తర ఒడ్డున ఉన్న కొండ మార్గం. మత్స్య రాజ్యం మత్స్య రాజు చేత స్థాపించబడింది ఇతను భీష్మ కు సమకాలీకుడైన సత్యవతి యొక్క కవల సోదరుడు.
6 వ శతాబ్దం ప్రారంభంలో, బౌద్ధ గ్రంధం అంగుత్తర నికాయలో పేర్కొన్న పదహారు మహా జనపదాలు (గొప్ప రాజ్యాలు) నందు మత్స్య రాజ్యం ఒకటి. కానీ దాని శక్తి బాగా తగ్గిపోయింది.
బుద్ధుని కాలం నాటికి అది కొద్దిగా రాజకీయ ప్రాముఖ్యత సంతరించుకుంది. మహాభారతం (ఐదు.74.16) నందు సహజ అను ఒక రాజును సూచిస్తుంది. అతను చేది మరియు మత్స్య రాజ్యాలను రెండింటిని పాలించాడు. దీనిని బట్టి, మత్స్య రాజ్యం అనేది ఒకసారి చేది రాజ్యంలో ఒక భాగంగా ఏర్పడింది అని ఇది సూచిస్తుంది.
కురు రాజ్యానికి దక్షిణాన మత్స్య రాజ్యం అనగా రాజస్థాన్ లోని భరత్‌పూర్ జిల్లాలు, హిందాయున్ మరియు అల్వార్లలో ఉన్నది కాకుండా, ఇతిహాసాలలో ఇతర ఆరు మత్స్య రాజ్యాలున్నట్లుగా పేర్కొనబడ్డాయి. మత్స్య రాజ్యంలో ఒక ప్రముఖ నగరంగా ఉపప్లవ్య ఉంది.
భారతదేశంలో ఉత్తర ప్రాచీన శిలాయుగం
ప్రాచీన శిలాయుగం (Paleolithic Age) లో చివరి దశ (మూడవ దశ) ను "ఉత్తర ప్రాచీన శిలాయుగం" (Upper Paleolithic Age) గా పేర్కొంటారు. భారతదేశంలో ఈ దశ సుమారు క్రీ.పూ. 35,000 సంవత్సరాల కాలం నుండి క్రీ.పూ. 10,000 సంవత్సరాల వరకూ కొనసాగింది. ఈ దశ అంతిమ ప్లీస్టోసిన్ శకం (Late Pleistocene Age) లో కొనసాగింది. ఈ దశలో మనుగడలో వున్న మానవజాతి హోమో సేపియన్స్. క్రీ.పూ. 10,000 నాటికి ప్లీస్టోసిన్ శకం ముగియడం, దానితో పాటు ఉత్తర ప్రాచీన శిలాయుగం కూడా ముగియడం జరిగింది. అంటే క్రీ.పూ. 10,000 నాటికి భారతదేశంలో ప్రాచీన శిలాయుగ సంస్కృతి (Paleolithic Age) అంతమై మధ్య శిలాయుగ సంస్కృతి (Mesolithic Age) ప్రారంభమైంది.
భారత దేశంలో ఉత్తర ప్రాచీన శిలాయుగపు మానవులు ఉపయోగించిన శిలా పరికరాలు భారతదేశంలో పలు ప్రదేశాలలో కనిపించాయి. ముఖ్యంగా బెలాన్, నర్మదా, చంబల్, సోన్, సబర్మతి, కృష్ణా, గోదావరి, బ్రాహ్మణీ మొదలగు నదీ పరివాహక ప్రాంతాల లోను, తూర్పు కనుమలలోను, చోటా నాగపూర్, రాయలసీమ పీఠభూములలోను విసృతంగా లభించాయి. భారతదేశంలో ఉత్తర ప్రాచీన శిలాయుగ సంస్కృతికి సంబందించిన ప్రదేశాలు 566 కు పైగా గుర్తించారు.
భారత దేశంలో ఉత్తర ప్రాచీన శిలాయుగ పనిముట్లు లభించిన కొన్ని ముఖ్య ప్రదేశాలు
ఆంధ్రప్రదేశ్‌లో కృష్ణా, గోదావరి, పెన్నా సువర్ణముఖి మొదలగు పరివాహక ప్రదేశాలలోనూ, నాగులేరు, సాగిలేరు, గుండ్లకమ్మ, పాలేరు, మున్నేరు, ఏలేరు, కుందేరు, రాల్లకాలువ మొదలగు వాగుల తీర భూములలోను, రాయలసీమ పీఠభూమి ప్రాంతాలలోను, తూర్పు కనుముల (Eastern Ghats) ప్రాంతాలలోను విసృతంగా లభించాయి.
హిమాలయ రాజ్యము
మహాభారతం మరియు పురాణాల్లో ప్రస్తావించబడిన నారద సాధువుకు సహచరుడు అయినా పర్వత అనే పూర్ణ మహర్షి కూడా ఉన్నాడు. ముందు చారిత్రాత్మక యుగాల్లో పర్వతుడు మరియు నారదుడు ఇద్దరూ ప్రయాణికులు. వారు మధ్య ఆసియా, చైనా మరియు పశ్చిమ ఆసియాలో హిమాలయాలు దాటి పురాతన భారతదేశం యొక్క రాజ్యాలు అలాగే ఇతర రాజ్యాలను సందర్శించారు. పర్వత పేరు (సంస్కృతంలో పర్వతం అని అర్ధం), ' యాత్రికుడికి ' ఇవ్వబడింది.
బహుశా ఎందుకంటే వేద ప్రజలు హిమాలయ పర్వతాలను దాటిన తర్వాత అవి తమవైపు వస్తున్నట్లు వాటిని చూశారు. శివుడి భార్య పార్వతి పేరు పెట్టారు. ఆమె పార్వతా తెగకు చెందినది అని ఆ పేరు సూచిస్తుంది.
హిమాలయ పర్వత ప్రాంతాల (2:27) లోని రాజ్యాలకు అర్జునుడు యాత్ర జరిపినట్లు అర్జునుడు పేర్కొన్నాడు. హిమాలయాలు మరియు నిష్కుట పర్వతాలు జయించి తెల్ల పర్వతాల వద్దకు వచ్చిన తరువాత, అతను దాని రొమ్ము మీద (2:26) నివసించాడు. పాండవులు హిమాలయాలపై ఉన్న సువాహు యొక్క విస్తారమైన ప్రదేశాలు, గుర్రాలు మరియు ఏనుగులలో విస్తృతంగా వ్యాపించి ఉండి, కిరాటులు, టాంగాంన్లు నివసించే ప్రాంతం మరియు వందలకొద్దీ పులిందులతో (3: 140) నిండిపోయిన ప్రదేశాలను చూసి ఆనందించారు. ఈ ప్రాంతాన్ని పాండవులు హిమాలయాల బంగారు గనుల నుండి (14: 63,64) వచ్చిన గని బంగారంగా ప్రస్తావించారు.
షన్నూ ఖురానా
షన్నూ ఖురానా (జననం 1927) ప్రముఖ భారతీయ సంప్రదాయ సంగీత గాత్ర కళాకారిణి, స్వరకర్త. హిందుస్థానీ సంగీతంలోని రాంపూర్-సహస్వాన్ ఘరానా సంప్రదాయానికి చెందినది ఈమె. ఘరానా సంప్రదాయంలో అత్యంత ప్రముఖులైన గురువు ఉస్తాద్ ముష్టాక్ హుస్సేన్ ఖాన్ శిష్యురాలు ఆమె. ఖయ్యాల్, తరానా, టుమ్రీ, దాద్రా, టప్పా, చైతీ, భజన్ వంటి వివిధ ప్రక్రియల్లో ఆమె చాలా బాగా పాడగలిగినా, బందిష్, రాగ్ ప్రక్రియల్లో ఆమె పాడే విధానం ఎంతో ప్రఖ్యాతి చెందింది. జోధ్ పూర్ లో పుట్టి, పెరిగిన షన్నూ, 1945 నుండి లాహోర్ లో ఆకాశవాణిలో పాటలు పాడేది. ఆ తరువాత ఆమె ఢిల్లీకి మారిపోయినా, అక్కడ కూడా ఆకాశవాణిలో పాడటం ఆపలేదు. ఆకాశవాణితో పాటు, ఢిల్లీలో జరిగే కచేరీల్లోనూ, సంగీత ఉత్సవాల్లోనూ ఎన్నో ప్రదర్శనలు ఇచ్చింది షన్నూ. కైరాగర్ విశ్వవిద్యాలయంలో సంగీతంలో ఎంఫిల్, పిహెచ్ డీ పూర్తి చేసింది ఆమె. ఆ తరువాత రాజస్థాన్ జానపద సంగీతంపై విస్తృత పరిశోధన చేసింది షన్నూ.
1991లో పద్మశ్రీ, 2006లో పద్మభూషన్ పురస్కారాలతో షన్నూను గౌరవించింది భారత ప్రభుత్వం. 2002లో సంగీత, నృత్య, నాటకాలకు భారత్ లో అత్యంత ప్రతిష్ఠత్మకమైన సంస్థ అయిన కేంద్ర సంగీత నాటక అకాడమీ ఇచ్చే అత్యంత గౌరవప్రదమైన సంగీత నాటక అకాడమీ ఫెలోషిప్ ను 2002లో అందుకుంది షన్నూ.
రాజస్థాన్ లోని జోధ్ పూర్ లో ఒక పంజాబీ కుటుంబంలో 1927లో జన్మించింది షన్నూ. ఆమెది సంగీత కుటుంబం కాదు. ఆమె కుటుంబంలో ఎక్కువ మంది వైద్యులు, ఇంజినీర్లు, ఫారిన్ లో ఉద్యోగం చేసేవారే ఉన్నారు. కానీ ఆమె సోదరుడు పండిట్ రంగనాధ్ రావు ముసల్గౌంకర్ వద్ద సంగీతం నేర్చుకోవడంతో ఆమెకు చాలా చిన్న  వయసులోనే సంగీతంపై ఆసక్తి ఏర్పడింది. రంగనాధ రావు, గ్వాలియర్ ఘరానా సంప్రదాయానికి చెందిన రాజా భయ్యా పూంచ్వాలే కు మేనల్లుడు. ఆమె కుటుంబ సంప్రదాయం ప్రకారం ఆడపిల్లలను సంగీతం నేర్చుకోనివ్వరు. కానీ ఆమె రేడియోలో సంప్రదాయ సంగీతాన్ని శ్రద్ధగా వినడం గమనించిన ఆమె తండ్రి, ఆమెను సంగీతం నేర్చుకొనేందుకు అనుమతించారు. అలా షన్నూ తన 12వ ఏట రంగనాధ్ రావు వద్ద సంగీతం నేర్చుకోవడం ప్రారంభించింది.
నేహా జుల్కా
నేహా జుల్కా తెలుగు, హిందీ సినిమా నటి మరియు ప్రచారకర్త. ఒక్కడున్నాడు చిత్రంతో తెలుగు సినిమారంగంలోకి అడుగుపెట్టింది.
నేహా జుల్కా, ముంబై లో జన్మించింది. ఎంబిఏ వరకు చదువుకుంది.
నేహా జుల్కా ప్రచారకర్తగా తన వృత్తిజీవితాన్ని ప్రారంభించి, సుమారు 70 వరకూ వ్యాపార ప్రకటనలలో నటించింది. 2006 లో పాండ్స్ ఫెమినా మిస్ ఇండియాగా ఎన్నికయింది.
2007లో తొట్టెంపూడి గోపీచంద్ హీరోగా నటించిన, ఒక్కడున్నాడు తెలుగు చిత్రంద్వారా సినీరంగంలోకి అడుగుపెట్టిన నేహా, ఉదయ్ కిరణ్ హీరోగా నటించిన వియ్యాలవారి కయ్యాలు సినిమాలో నటించింది. హిందీ చిత్రరంగంలోకి కూడా ప్రవేశిచింది.
పారసాంబ
పారసాంబ , శ్రీకాకుళం జిల్లా, పలాస మండలానికి చెందిన గ్రామము. పిన్ కోడ్ నం. 532 221.
ఈ గ్రామం, పలాస-కాశీబుగ్గ (జంట పట్టణాల) పురపాలకసంఘం పరిధిలోని ఒక గ్రామం. 
2017,మే-31న ప్రకటించిన కేంద్రప్రభుత్వ సివిల్ సర్వీసెస్ పరీక్షా ఫలితాలలో అఖిలభారతదేశ స్థాయిలో మూడవ ర్యాంక్ సాధించిన ఈ విద్యార్ధి, పారాసంబ గ్రామములోని ఒక సామాన్య రైతు కూలీ కుటుంబలో 1987లో పుట్టి ఇక్కడ పెరిగినవాడే. ఈయన తల్లిదండ్రులు రుక్మిణమ్మ, అప్పారావు. ఈయన ప్రాధమిక విద్య గ్రామంలోని వీధిబడిలోనే జరిగినది. అనంతరం ఆరవ తరగతి నుండి పదవ తరగతి వరకు ఈయన విద్యాభ్యాసం, సమీపంలోని బ్రాహ్మణతర్ల గ్రామంలో తెలుగు మాధ్యమంలో జరిగినది. ఈయన తెలుగు మాధ్యమంలోనే ఈ పరీక్ష వ్రాసి నాల్గవ ప్రయత్నంలో ఈ విజయం స్వంతం చేసుకున్నాడు. ఇంటర్మీడియేట్ వరకు ఈయన ఇంటిలో విద్యుత్తు సౌకర్యం లేదు. రాత్రిపూట దీపం వెలుగులోనే చదువుకున్నాడు. ఈయన తల్లిదండ్రులు రుక్మిణమ్మ, అప్పారావు. వీరికి గ్రామములో 56 సెంట్ల భూమిమాత్రమే ఉన్నది. ఈ పారాసంబ గ్రామం, ఈ విధంగా నేడు రెండు తెలుగు రాష్ట్రాలలోనూ ఒక్కసారిగా ప్రముఖ గ్రామంగా మారినది. [1]
[1] ఈనాడు మెయిన్; 2017,జూన్-1; 1,2 పేజీలు. .
శ్రీశ్రీ సినిమా పాటల జాబితా
శ్రీరంగం శ్రీనివాసరావు ప్రముఖ కవి. ఇతడు సినిమా రంగంలో మాటల, పాటల రచయితగాకూడా రాణించాడు. ఇతడు తెలుగులో మొట్టమొదటి డబ్బింగ్ సినిమా రచయిత.
ఇతడు వ్రాసిన సినిమా పాటల పాక్షిక జాబితా:
గూడూరి సీతారాం
గూడూరి సీతారాం తెలంగాణలోని తొలితరం కథారచయిత. తెలంగాణ యాసలో, భాషలో కథలు రాసిన సీతారాం 1953-1965 వరకు సుమారు 80 కథల వరకు రాశాడు.
గూడూరి సీతారాం 1936, జూలై 18న కరీంనగర్ జిల్లా, సిరిసిల్ల దగ్గరలోని హనుమాజీపేట్ లో జన్మించాడు.
జ్ఞానపీఠ్‌ అవార్డు గ్రహీత డాక్టర్‌ సి. నారాయణరెడ్డి కి బాల్యమిత్రుడైన సీతారాం 1960, జనవరి 1న మొదటి కథను రాశాడు. తను నిజ జీవితంలో ఎదుర్కొన్న సంఘటనలు, తాను అనుభవించిన జీవితం, ఫ్యూడల్‌ భూస్వాముల దౌర్జన్యాలు, పల్లె బతుకు, గ్రామ పెత్తందార్ల పెద్దరికం, రజాకార్ల సంఘటనలు మొదలైనవి సీతారాం రచనలు చేయడానికి దోహదం చేశాయి.
అప్పటికాలంలో గ్రాంధిక భాషలో పుస్తకాలు ఎక్కవగా ఉండేవి. వ్యవహారిక భాషలో దొరకడం తక్కువ. దాంతో, నిత్య జీవితంలో ఉపయోగించే భాషలో రచనలు చేస్తే అందరికీ అర్థమవుతుందన్న ఉద్దేశ్యంతో ఆ మాండలికంలో రచనలు చేశాడు. అనేక గ్రంథాలకు సంపాదకుడిగా వ్యవహరించాడు.2011, సెప్టెంబర్ 25న మరణించాడు.
రాయప్రోలు సుబ్బరామయ్య
రాయప్రోలు సుబ్బరామయ్య
ఈ గ్రామానికి చెందిన రాయప్రోలు సుబ్బరామయ్య 1925లోజన్మించి 1986లో మరణించారు.వీరి ధర్మపత్ని కోటమ్మ. ప్రభుత్వ ఉపాధ్యాయునిగా వృత్తి ధర్మాన్ని నిర్వర్తించిన సుబ్బరామయ్య గారు 1970వ దశకంలో గొప్పకవిగా పేరుగాంచారు.ఇతను "రాసురామ" అను కలం పేరుతో అనేక రచనలు చేశారు.విక్రమ ఘటోత్కచ అనే నాటకం బహుళ ప్రచారం పొందింది.ఇంకా నీరాజనం ఆనే ఖండ కావ్యం http://www.sathyakam.com/book.php?bId=8904 రచించారు.అష్టావదానం కూడా చేశారు.యాత్రాశోభ, సురభీశ్వరి, ఇరమ్మదం, చాణక్య ప్రతిన వీరి ఇతర రచనలు.అనేక సన్మానాలు సత్కారాలు పొందారు. వీరికి ఇరువురు కుమారులు.జ్యేష్ఠ కుమారుడు రాఘవే౦ద్ర శర్మ హార్మోనియ౦ వాద్యకారునిగా ప్రతిభ చాటగా,కనిష్ట పుత్రుడు వే౦కటేశ్వర్లు గాత్ర స౦గీత౦లో పేరు గా౦చారు.
అశ్విని శర్మ
అశ్విని శర్మ తెలుగు సినిమా నటి, టెలివిజన్ వాఖ్యాత మరియు సంగీతకారిణి.
అశ్విని శర్మ, దూరి సూర్యప్రకాష్ శర్మ లక్ష్మి దంపతులకు అండమాన్ లో జన్మించింది. ఇంటర్ వరకు కేంద్రీయ విద్యాలయంలో చదివింది. నిఫ్ట్, హామ్స్‌టెక్‌ లో ఫ్యాషన్ డిజైనింగ్ డిగ్రీ పూర్తిచేసింది. సూర్యప్రకాష్ శర్మ మిలటరీలో పనిచేసారు. హైదరాబాద్ లో స్థిరపడ్డారు.
అశ్విని ఒకసారి హైదరాబాద్‌ వచ్చినపుడు దర్శకుడు సానా యాదిరెడ్డి హీరో సినిమాలో అవకాశం ఇచ్చాడు. కొడుకు సినిమాలో ఉత్తమ బాలనటిగా బహుమతి అందుకుంది. ఆ తర్వాత అభిమాని, పల్లకిలో పెళ్ళికూతురు, ధైర్యం, గొడవ, ఛత్రపతి వంటి పదిహేను సినిమాలలో నటించింది.
మొదటిసారిగా జెమినీ టీవీ లో వచ్చిన నీ కోసం ప్రోగ్రాంతో తెలుగు ప్రేక్షకులకు పరిచయమయింది. ఖుషి అన్‌లిమిటెడ్‌,ఆనందం, వారెవ్వా, మా-టాకీస్‌, దూకుడు, ఫ్యామిలీ సర్కస్‌ వంటి టివీ కార్యక్రమాలు చేసింది.
2015లో 108 నిమిషాల్లో 9 నవగ్రహ కీర్తనలు పాడి, గిన్నిస్ బుక్ రికార్డు మరియు ఇంటర్నేషనల్‌ వరల్డ్‌ బుక్‌ రికార్డులను సాధించింది.
అదా ఖాన్
అదా ఖాన్, భారతీయ టెలివిజన్ నటి, మోడల్. ఆమె నటించిన బెహెనైన్ అనే సీరియల్ లో ఆకాషీ పాత్ర, అమృత్ మంథన్ ధారావాహికలో రాజకుమారి అమృత్ పాత్రల ద్వారా ఆమె ప్రఖ్యాత సీరియల్ నటిగా ప్రసిద్ధి చెందింది. అలాగే ఆమె పియా బసంతీ రేలోని పియా, నాగిన్ లో షేషా, పర్దేస్ మే హై మేరా  దిల్ లో అహనా పాత్రలు కూడా ఆమె కెరీర్ లో నిలిచిపోయాయి. నాగిన్ 2 తరువాత ఆమె చంద్రకాంత (2017), యే రిష్తా క్యా కెహలాతా హై (2018) లలో అతిథి పాత్రల్లో నటించింది.
అదా ఖాన్ 1989 మే 12న జన్మించింది. ఆమె మహారాష్ట్రలోని ముంబైలో పెరిగింది. సైకాలజీలో డిగ్రీ పూర్తి చేసిన అదా, నటి అవ్వాలని ఎప్పుడూ అనుకోలేదు. ఆమె తన స్నేహితులతో కలసి రెస్టారెంట్ లో ఉన్నప్పుడు ఆమెను చూసి ఒక నిర్మాత పంటాలూన్స్ యాడ్ లో నటించమని అడిగారు. అలా ఆమె కెరీర్ ప్రారంభమైంది.
ఆమె తల్లి పర్విన్ ఖాన్ మార్చి 2013న క్యాన్సర్ తో బాధపడుతూ చనిపోయింది.
అదా మోడల్ గా తన కెరీర్ ప్రారంభించింది. ఎన్నో యాడ్లలో నటించింది ఆమె. 2010లో సోనీ ఇండియా టీవీలో ప్రసారమైన పాలంపూర్ ఎక్స్ ప్రెస్ ధారావాహిక ద్వారా నటిగా కెరీర్ మొదలు పెట్టింది. 2010లోనే స్టార్ ప్లస్ లో ప్రసారమైన బెహెనైన్ ధారావాహికలో ఆకాషీ పాత్రలో సహాయ నటిగా నటించింది. 2012లో, లైఫ్ ఒకె చానెల్ లో ప్రసారమైన అమృత్ మంథన్ సీరియల్ లో రాజకుమారి అమృత్ కౌర్ గా నటించింది.
యే హై ఆషుకీ, క్రైం పెట్రోల్, కోడ్ రెడ్, సావధాన్ ఇండియా @11 వంటి ధారావాహికల్లో కొన్ని ఎపిసోడ్ లలో నటించింది అదా. వెల్ కమ్-2 బాజీ మెహ్మాన్ నవాజీకీ అనే రియాలిటీ షోలో కూడా అమె చేసింది.
2014లో, సోని పా చానల్ లో ప్రసారమైన పియా బసంతి రే సీరియల్ లో ప్రధాన పాత్ర పియాగా నటించింది అదా ఖాన్. 2015లో సాబ్ టీవీలో ప్రసారమైన హాస్యరస ప్రధాన రియాలిటీ షో ది గ్రేట్ ఇండియన్ ఫ్యామిలీ డ్రామాకు వ్యాఖ్యాతగా వ్యవహరించింది అదా. నవంబరు 2015లో, కలర్స్ టీవీలో బాలాజీ టెలీఫిలింస్ సంస్థ నిర్మించిన, నాగిన్ ధారావాహికలో ప్రధాన ప్రతినాయిక పాత్ర నాగిన్ షేషాగా కూడా నటించింది ఆమె. జూన్ 2016 వరకూ కొనసాగిన ఈ ధారావాహిక ప్రసారమైనంత కాలం, ప్రేక్షకాదరణ పొందడమే కాక, అధిక టి.ఆర్.పి రేటింగ్ నమోదు చేసింది. ఈ సీరియల్ రెండవ సీజన్ తిరిగి అక్టోబరు 2016లో మొదలైంది. ఆ ధారావాహికలో కూడా అదా ప్రధాన ప్రతినాయికగా నటించడం విశేషం. ఈ సీరియల్ జూన్ 2017లో పూర్తి అయింది. కలర్స్ టీవీలో ప్రసారమైన కామెడీ నైట్స్ బచావ్ అనే హాస్యరస ప్రధానమైన రియాలిటీషోలో కూడా ఆమె నటించింది. 2016లో బాక్స్ క్రికెట్ లీగ్ లో జైపూర్ రాజ్ జోషిలే టీంలో ఆడింది అదా ఖాన్.
బన్నీ వాసు
బన్నీ వాసు తెలుగు సినిమా నిర్మాత. ఆయన సుకుమార్ దర్శకత్వంలోని 100% లవ్ , పిల్లా నువ్వు లేని జీవితం మరియూ భలే భలే మగాడివోయ్ సినిమాలకు నిర్మాణసారధ్యం వహించాడు.
ఆయన గీతా ఆర్ట్స్ ను ముందుకు తీసుకొని వెళ్ళే వ్యక్తులలో ఒకరు. ఆయన బన్నీ కి మంచి స్నేహితుడు అయినందున ఆయనను బన్నీ వాసు గా పిలుస్తారు. 
ఆయన ఎం.ఐ.టి (మాస్టర్ ఇన్ ఐ.టి) కోర్సు నుండి తప్పుకొని పెంటా సాఫ్ట్ వద్ద 3D ఆనిమేషన్ నేర్చుకున్నారు. జానీ చిత్రం యొక్క లోగో ఏనిమేషన్ కొరకు అల్లూ బాబీ (అల్లు అర్జున్ యొక్క అన్నయ్య) వద్ద చేరారు. ఆయన బన్నీ వాస్ పనిని యిష్టపడ్డాడు. బన్నీ వాసు పాలకొల్లు వాసి. ఆయన గీతార్ట్స్ లో శిక్షకునిగా చేరాడు. ఆయన వంశీ (యు.వి.క్రియేషన్స్) తో కలసి 57 చిత్రాలను గుంటూరు మరియు పశ్చిమ గోదావరి జిల్లాఅల్లో పంపిణీ చేసారు. వాటిలో మంచి సినిమాలైన పోకిరి, ఆర్య, మగధీర మొదలైనవి ఉన్నాయి. చివరిగా గబ్బర్‌సింగ్ చిత్రాన్ని పంపిణీ చేసారు. ఆయన బన్నీ యొక్క అన్ని చిత్రాల నిర్మాణంలో, సృజనాత్మక అంశాలలోనూ పాల్గొన్నారు.
ఎమీ జాక్సన్
ఐరిష్ సముద్రం మధ్యలోని ఐస్లే ఆఫ్ మాన్ అనే ద్వీపంలో జన్మించింది ఎమీ. ఆమె తల్లిదండ్రులు బ్రిటీష్ క్రిస్టియన్స్. ఆమె తండ్రి అలన్ జక్సన్, తల్లి మార్గరీటా జాక్సన్. ఆమె అక్క అలిసియా జాక్సన్. ఎమీ జన్మించిన రెండేళ్ళకే వారి కుటుంబం లివర్ పూల్ లోని వూల్టన్ లో వారి స్వంత ఇంటికి మారిపోయింది. ఆమె తండ్రి బిబిసి రేడియో మెర్సిసిడ్ కు నిర్మాత. తన మీడియా కెరీర్ ను కొనసాగించేందుకే లివర్ పూల్ కు మకాం మార్చాల్సి వచ్చింది. సెయింట్ ఎడ్వర్డ్స్ కళాశాలలో చదువుకొంది ఎమీ. ఆ తరువాత ఆంగ్ల భాష, ఆంగ్ల సాహిత్యం, తత్త్వ శాస్త్రం, నీతి శాస్త్రం చదువుకునేందుకు ఆరవ ఫారంలో చేరింది ఎమీ.
చలన చిత్రాలు
బుల్లితెర
మధు శర్మ
మధు శర్మ చలనచిత్ర నటి, ప్రచారకర్త మరియు నిర్మాత. శ్లోకం సినిమాతో తెలుగు తెరకు పరిచయమయింది.
మధు శర్మ 1984, డిసెంబర్ 13న రాజస్థాన్ లోని జైపూర్ లో జన్మించింది.
మోడలింగ్ చూస్తూ, సినీరంగంలోకి ప్రవేశించింది. శ్లోకం సినిమాతో తెలుగు తెరకు పరిచయమైన మధు శర్మ, తమిళ, కన్నడ, హిందీ, భోజ్ పురి చిత్రాలలో నటించింది. మరాఠి భాషలో 2 సినిమాలు, భోజ్ పురి భాషలో 4 సినిమాలు నిర్మించింది.
పిల్లా నువ్వు లేని జీవితం
పిల్లా నువ్వు లేని జీవితం (ఆంగ్లం: "Girl, Life Without You") 2014 లో విడుదలైన తెలుగు సినిమా. దీనికి ఎ.ఎస్.రవికుమార్ చౌదరి దర్శకత్వం వహించగా బన్నీవాస్ మరియు హరిషిత్ లు సంయుక్తంగా గీతాఆర్ట్స్ మరియు శ్రీ వెంకటేశ్వర క్రియేషన్స్ బ్యానర్ పై నిర్మించారు. ఈ చిత్రంలో సాయి ధరమ్ తేజ్, రేగినా కస్సంద్ర, జగపతి బాబు నటించారు. ఈ చిత్రానికి సంగీతాన్ని అనూప్ రూబెన్స్ అందించారు. ఈ చిత్రం సాయి ధరమ్ తేజ్ కథానాయకునిగా నటించిన మొదటి చిత్రం. ఈ చిత్రం యొక్క పేరును గబ్బర్ సింగ్ సినిమా లోని ఒక పాట నుండి తీసుకున్నారు. ఈ చిత్రం విమర్శకుల నుండి మిశ్రమ స్పందనలను అందుకుంది. ఈ చిత్రం విజయవంతం అయిన తరువాత ఈ చిత్రం యొక్క ఉపగ్రహ హక్కులను మా టీవీకి అమ్మడమైనది. ఈ చిత్ర కథానాయకుడైన సాయి ధరమ్ తేజ్ యొక్క మొదటి సినిమా వై.వి.ఎస్.చౌదరి దర్శక మరియు నిర్మాణ సారథ్యంలోని రేయ్ . ఆ చిత్రం 2010 అక్టోబరు 17 న రామానాయుదు స్టుడియోస్ లో విజయదశమి నాడు ప్రారంభమైనది. ఈ చిత్రం 2013 ఆగస్టు 6 న పూర్తి అయినది. ఈ చిత్రం ఆర్థిక వ్యవహారాల కారణంగా ఆలస్యంగా 2015 మార్చి 27 న విడుదలైనది. అందువలన సాయి ధరమ్ తేజ్ యొక్క మొదటి విడుదలైన చిత్రంగా "పిల్లా నువ్వు లేని జీవితం" చెప్పబడింది.
ఈ కథ సంచలనాత్మక రాజకీయవేత్త గంగా ప్రసాద్ (సాయాజీ షిండే) మరియు మంచి రాజకీయ వేత్త (ప్రకాష్ రాజ్) ల మధ్య ముఖ్యమంత్రి పీఠం కోసం పోటీతో మొదలవుతుంది. అయితే అదే సమయంలో షయాజీ షిండే చేసిన స్కామ్ లను ఓ ఛానెల్ లోని ఇన్వెస్టిగేటివ్ రిపోర్టర్ షఫీ బయటపెట్టడంతో అతని చేతుల్లోకి రావలసి సీ.ఎం. పదవి చేజారిపోతుంది. రిపోర్టర్ షఫీని చంపేయమని జగపతిబాబుకు సుపారీ ఇస్తాడు ఓ పోలీస్ అధికారి. ఇదిలా ఉంటే... సాయిధరమ్ తేజ తన తోటి స్టూడెంట్ శైలజను ప్రేమిస్తాడు. అనాథ అయిన ఆమె తన గతం గురించి షఫీకి తెలియడంతో అతన్ని వెతుకులాడే పనిలో పడుతుంది. ఆమెకు తనవంతు సాయం అందించడానికి సాయిధరమ్ సహాయం చేసినా... శైలూ అపార్థం చేసుకుంటుంది. పైగా శైలుకు జగపతిబాబు ద్వారా ప్రాణాపాయం ఉందని తెలిసి...అతనితో ఢీ కొట్టడానికీ సాయిధరమ్ సిద్ధపడతాడు. ఆ అమ్మాయి లేకపోతే జీవితమే లేదు అనుకునే ఈ కుర్రాడు ఆమెను ఎలా రక్షించాడు. అసలు ఆమెను చంపాలనుకోవటానికి కారణం ఏమిటి...చివరకు ఆమె ప్రేమను ఎలా సాధించాడు అనేది మిగతా కథ.
సంగీతాన్ని అనూప్ రూబెన్స్ సమకూర్చారు. ఈ చిత్రం యొక్క సౌండ్ ట్రాక్ ప్రపంచవ్యాప్తంగా 2014 అక్టోబరు 25 న ఆదిత్య మ్యూజిక్ కంపెనీ ద్వారా విడుదల చేయబడింది.
ఈ చిత్రం ప్రపంచవ్యాప్తంగా మొదటి రోజున వసూలు చేసింది. ఈ చిత్రం మొదటి వారంలో కోట్లను వసూలు చేసింది. ఈ చిత్రం మొదటి వారంలో ను వసూలు చేసింది. చిత్రం చివరికి ప్రపంచవ్యాప్తంగా ను వసూలు చేసింది.
ఈ చిత్రంలో జగపతిబాబు చేసిన పాత్రను వాస్తవంగా శ్రీహరి కు కేటాయించారు. కానీ చిత్ర నిర్మాణానికి ముందు ఆయన మరణించడంతో ఆ పాత్రను జగపతిబాబుకు కేటాయించడం జరిగింది.
రోణంకి గోపాలకృష్ణ
రోణంకి గోపాలకృష్ణ 2016 సివిల్ సర్వీసు పరీక్షలలో మూడవ ర్యాంకు సాధించిన వ్యక్తి. ఆయన 11 సంవత్సరాల సుదీర్ఘ కృషి ఫలితంగా ఈ విజయాన్ని నాల్గవ పర్యాయంలో సాధించాడు.
ఆయన శ్రీకాకుళం జిల్లా పలాస-కాశీబుగ్గ మున్సిపాలిటీ ఆరోవార్డు అయిన పారసంబ గ్రామానికి చెందిన అప్పారావు మరియు రుక్మిణమ్మ దంపతులకు రెండవ కుమారునిగా జన్మిచాడు. ఆయన తండ్రి వ్యవసాయ కూలీ. వారి పెద్ద కుమారుడు కోదండరావు పశ్చిమగోదావరి జిల్లా భీమవరంలో ఎస్‌బీఐ మేనేజర్‌గా పనిచేస్తున్నారు. కుమార్తె ఊర్వశి డిగ్రీ చదివింది. గోపాలకృష్ణ స్వగ్రామంలోని ఎంపీపీ పాఠశాలలోనే ఒకటి నుంచి 5వ తరగతి వరకు చదివాడు. ఆరో తరగతి నుంచి పదో తరగతి వరకు బ్రాహ్మణతర్ల జిల్లా పరిషత్‌ హైస్కూల్‌లో చదువు పూర్తి చేసాడు. ఇంటర్మీడియెట్‌ పలాస ప్రభుత్వ జూనియర్‌ కళాశాలలో పూర్తి చేశారు. 2006 సంవత్సరంలో టీటీసీ ర్యాంకు సాధించి పశ్చిమ గోదావరి జిల్లా దూబచర్ల డైట్‌లో ఉపాధ్యాయ శిక్షణ పొందారు. డీఎస్సీ–2007లో ప్రతిభ చూపించి ఉపాధ్యాయుడిగా ఎంపికయ్యారు. తొలుత శిలగాం పాఠశాలలో పనిచేశాడు. ప్రస్తుతం కడప జిల్లాకు “ఉప కలెక్టర్”గా సేవలు అందింస్తున్నాడు.. ఆయన విజయనగరం లోని మహారాజా కళాశాలలో దూరవిద్యలో బిఎస్సీ పూర్తిచేసాడు.
ఆయన కుటుంబ నేపధ్యం పేదరికంతో కూతుకొని ఉన్నందున వారి ఇండ్లలో విద్యుత్ సౌకర్యం తన ఇంటర్మీడియట్ విద్య పూర్తి చేసిన వరకు లేదు. తరువాత రేగులపాడులో ఆయన ఉపాధ్యాయునిగా జాయిన్ అయిన తరువాత ఆ పాఠశాలలో విద్యార్థులకు ప్రథమచికిత్సా సౌకర్యం కూడా లేదు. అపుడు ఆయన స్వంతగా ప్రథమ చికిత్సా సౌకర్యాన్ని పాఠశాలకు అందించి తన సేవలనందించాడు. ఆయన తెలుగు మాధ్యమంలొ చదివినందున, దూరవిద్యలో డిగ్రీ పూర్తిచేసినందున యూనియన్ పబ్లిక్ సర్వీసు కమీషన్ లో ప్రవేశించుటకు యోగ్యుడు కాడని అవమానింపబడ్డాడు. గోపాలకృష్ణ కుటుంబం పాతికేళ్లుగా గ్రామంలో సామాజికంగా అనేక ఇబ్బందులు ఎదుర్కొంటోంది. వాటన్నింటినీ అధిగమిస్తూనే అప్పారావు దంపతులు తమకున్న అర ఎకరం భూమితో పాటు మరో నాలుగు ఎకరాలు కౌలుకు తీసుకొని వ్యవసాయంతో కుటుంబాన్ని నెట్టుకొచ్చారు. ముగ్గురు పిల్లలను అనేక కష్టాలకోర్చి చదివించారు. తమ తల్లిదండ్రుల కష్టాలు తీర్చాలన్నా, సమాజంలో అలాంటివారికి అండగా ఉండాలన్నా గ్రూప్‌–1 అధికారి కావాలనేదీ గోపాలకృష్ణ లక్ష్యం. యు.పి.ఎస్.సి పరీక్షలను సాధించలేడని ప్రజలు విమర్శించారు. అందువలన ఎలాగైనా సాధించాలనే పట్టుదలలో ఆయన చదివి ఆ లక్ష్యాన్ని సాధించాడు.
ఆయన 11 సంవత్సరాల పాటు ఆ పరీక్షలో సాధించడానికి కృషిచేసాడు. ఈ విషయం వారి తల్లి దండ్రులకు తెలియదు. వారు తమ కుమారుడు ఒక ఉపాధ్యాయడిగా మాత్రమే వారికి తెలుసు. ఆయన పాఠశాల విద్య మరియు ఇంటర్మీడియట్ విద్యను తెలుగు మాధ్యమంలో పూర్తిచేసాడు. ఆయన సివిల్స్ (మెయిన్స్) లో తెలుగు సాహిత్యాన్ని ఆప్షనల్ గా ఎన్నుకున్నాడు. ఆయన యు.పి.ఎస్.సి యొక్క పర్సనాలిటీ పరీక్షను కూడా తెలుగు లోనే పూర్తిచేసాడు. తెలుగు అనువాదకుని సహాయంతో ఆయన ఇంటర్వ్యూ పూర్తిచేసాడు. "యు.పి.ఎస్.సి లో మూడవ ర్యాంకు సాధించిన ప్రతిభావంతుడు అయిన వ్యక్తి ఆంధ్రప్రదేశ్ లోని బాగా వెనుకబడిన ప్రాంతానికి చెందినవాడని మరియు ఆయన తమ ఇనిస్టిట్యూట్ లో మాక్ ఇంటర్వ్యూలో కూడా పాల్గొన్నాడని" హైదరాబాదు లోని బ్రైన్ ట్రీ ఇండియా కోచింగ్ సెంటర్ డైరక్టరు అయిన డా.గోపాలకృష్ణ అన్నారు.
3వ ర్యాంకు తెచ్చుకున్న ఆయన తనకు ఎవ్వరూ కోచింగ్‌ ఇవ్వడానికి ముందుకు రాలేదని కన్నీళ్లు పెట్టుకున్నాడు. కానీ ఇదే ఏడాది సివిల్స్‌ ఫలితాల్లో 167వ ర్యాంక్‌ సాధించిన మల్లవరపు బాల లత గోపాలకృష్ణ తన శిష్యుడని, అతనికి నేను కోచింగ్‌ ఇచ్చానని నా విద్యార్ధి సివిల్స్‌కు ఎంపిక కావడం నాకు గర్వంగా ఉందని అతనితో కలిసి ఉన్న ఫొటో ఫేస్‌బుక్‌లో పోస్ట్‌ చేసింది.
కరిష్మా తన్నా
కరిష్మా తన్నా (జననం 21 డిసెంబరు 1983) ప్రముఖ భారతీయ సినీ, టీవీ నటి, మోడల్, వ్యాఖ్యాత.
భారతీయ సినిమా నటీమణులు జాబితా
లంక సత్యానంద్
లంక సత్యానంద్ నట శిక్షకుడు, రంగస్థల నటుడు, మరియు దర్శక నిర్మాత. "సత్యానంద్ ఫిల్మ్ ఇన్‌స్టిట్యూట్" ద్వారా తెలుగు సినీ పరిశ్రమలో సుమారు 80 మంది కథానాయకులను నటులుగా తీర్చిదిద్దిన ఘనత ఆయనది. ప్రముఖ హీరోలైన పవన్ కల్యాణ్, మహేష్ బాబు, ప్రభాస్ ఆయన దగ్గర శిక్షణ తీసుకున్న వారే.
సత్యానంద్ బాల్యం నుంచే నాటకాల మీద ఆసక్తి కనబరచేవాడు. ఏడేళ్ళ వయసులో విధి అనే నాటకంలో నటించాడు. ఆ నాటకానికి ముఖ్య అతిథిగా వచ్చని యస్వీ రంగారావు చేతులమీదుగా బహుమతి అందుకున్నాడు. 
ఇరవయ్యేళ్ళ వయసులో శంకరాభరణం ఫేమ్ సోమయాజులు నటించిన అడవి దివిటీ అనే నాటకానికి దర్శకత్వం వహించాడు. అది ఒకే థియేటర్ లో 51 రోజులు నడిచింది. "బొమ్మలాట" అనే నాటకం 102 రోజులపాటు టికెట్ షోగా ప్రదర్శితమై జాతీయ స్థాయి పోటీలకు ఎంపికైంది. 98 సార్లు ఉత్తమ నాటక దర్శకుడిగా వేర్వేరు పురస్కారాలు అందుకున్నాడు.
పొట్టి శ్రీరాములు తెలుగు విశ్వవిద్యాలయానికి చెందిన ఓ విద్యార్థి "సత్యానంద్ గారి దర్శకత్వ శైలి ఒక పరిశీలన" అనే అంశంపైన పరిశోధన చేసి ఎం.ఫిల్ పట్టా అందుకున్నాడు.
పి. సత్యానంద్
పైడిపల్లి సత్యానంద్ సినిమా రచయితగా సుప్రసిద్ధుడు. వెంకటరత్నమ్మ, హనుమంతరావు ఇతని తల్లిదండ్రులు. ఇతడు ప్రముఖ దర్శకుడు ఆదుర్తి సుబ్బారావుకు మేనల్లుడు. ఇతడు రచయితగా పరిచయమైన తొలి చిత్రం మాయదారి మల్లిగాడు. ఆ తర్వాత 400కు పైగా సినిమాలకు పనిచేశాడు. ఇతడు ఎన్.టి.రామారావు, ఎ.ఎన్.ఆర్,కృష్ణ, చిరంజీవి, బాలకృష్ణ, పవన్‌కల్యాణ్ లాంటి అగ్ర కథానాయకుల చిత్రాలకు తన రచనలతో అద్భుత విజయాలు అందించాడు. ఇతడు మల్లాది వెంకటకృష్ణమూర్తి వ్రాసిన "మిస్టర్ వి" నవల ఆధారంగా తీయబడిన ఝాన్సీ రాణి సినిమాకు దర్శకత్వం వహించాడు. కానీ ఆ సినిమా విజయవంతం కాలేదు.
ఇతడు కథ/మాటలు/స్క్రీన్ ప్లే అందించిన కొన్ని తెలుగు సినిమాలు:
గాయత్రి (నటి)
గాయత్రి దక్షిణ భారత సినీనటి. బాలనటిగా సినిమారంగంలోకి అడుగుపెట్టిన ఈవిడ నోట్ బుక్ సినిమాతో హీరోయిన్ గా మారింది.
తూర్పు గోదావరి జిల్లా రాజమండ్రి పక్కన ఉన్న రావులపాలెం లో జన్మించింది. 10వ తరగతి వరకు చదువుకుంది.
బాలనటిగా తమిళ సినిమారంగంలో పాతిక చిత్రాల వరకు నటించింది. టీవీ సీరియల్స్ లో కూడా బాలనటిగా చేసింది. నాగమ్మ సీరియల్ గాయత్రికి మంచి పేరు తెచ్చింది.
దాసరి వెంకట రమణ
దాసరి వెంకట రమణ బాల సాహిత్య రంగంలో సుపరిచితులు. అమ్మ మనసు, ఆనందం ఈయన ముఖ్య రచనలు. ఈయన చందమామ కథకులుగా ప్రసిద్ధులు.
ఈయన స్వస్థలం కర్నూలు జిల్లా, ఓర్వకల్లు మండలంలోని ఉయ్యాలవాడ గ్రామం. దాసరి వెంకటరమణమ్మ, దాసరి రంగయ్యలు ఈయన తల్లిదండ్రులు. ఉస్మానియా యూనివర్సిటీ నుండి తెలుగులో ఎం.ఎ. పట్టా పొందారు. రిజిస్ట్రేషన్ మరియు స్టాంపుల శాఖలో సబ్‍రిజిస్ట్రార్ గా పని చేస్తున్నారు. భార్య పేరు లక్ష్మీదేవి, కూతురు శ్రావణి, కొడుకు శరత్‍చంద్ర.
అంధగాడు
అంధగాడు 2017 లో విడుదలైన తెలుగు సినిమా.
గౌతమ్‌(రాజ్‌తరుణ్‌) శారదాదేవి అనే అంధ ఆశ్రమంలో తన స్నేహితులు రాజు, కిరణ్‌, దివ్యలతో కలిసి పెరుగుతుంటాడు. తన కళ్ళ కోసం కంటి ఆసుపత్రులు చుట్టూ తిరుగే గౌతమ్‌కు ఓ సందర్భంలో అసిస్టెంట్‌ కమీషనర్‌ ధర్మ(షాయాజీ షిండే) కూతురు నేత్ర(హెబ్బా పటేల్‌) పరిచయం అవుతుంది. తను గుడ్డివాడినని తెలిస్తే నేత్ర తనను విడిచి పెట్టేస్తుందని భావించిన గౌతమ్‌, తన స్నేహితుడు(స్యత) సహాయంతో నేత్ర దగ్గర కళ్ళు ఉన్నవాడిలా నటిస్తుంటాడు. అయితే ఓ సందర్భంలో నేత్రకు నిజం తెలిసిపోతుంది. తనకు అబద్ధం చెప్పినందుకు గౌతమ్‌ను విడిచి పెట్టి వెళ్ళిపోతుంది. అయితే నేత్ర కంటి వైద్యురాలు కావడంతో ఓ యాక్సిడెంట్‌ కేసులో వచ్చిన కళ్ళను గౌతమ్‌కు పెట్టేలా ఏర్పాటు చేస్తుంది. కంటిచూపు వచ్చిన గౌతమ్‌, నేత్రను చూసి ఆమెతో ప్రేమలో పడతాడు. తనే నేత్ర అని చెప్పకుండా మూగ అమ్మాయిలా నటిస్తుంది నేత్ర. అయితే గౌతమ్‌కు కూడా నేత్ర నటిస్తుందనే అసలు నిజం తెలుస్తుంది. కానీ నేత్ర వల్లే తనకు కళ్ళు వచ్చాయని, నేత్ర కూడా తనను ప్రేమిస్తుందని తెలుసుకున్న గౌతమ్‌ ఆమెను ప్రేమిస్తాడు. అసలు కథ ఇక్కడే మొదలవుతుంది. గౌతమ్‌కు ఓ కారు నెంబర్‌ పదే పదే కలలో కనపడుతూ ఉంటుంది. అదే సమయంలో కులకర్ణి(రాజేంద్రప్రసాద్‌) కారణంగా పేరు మోసిన రౌడీ బాబ్జీ(రాజా రవీందర్‌) మనుషులను చంపి హత్య కేసులో ఇరుక్కుంటాడు. అసలు కులకర్ణి ఎవరు? కులకర్ణి బాజ్జీ మనుషులను ఎందుకు చంపాలనుకుంటాడు? అసలు గౌతమ్‌కు, బాజ్జీకి ఉన్న సంబంధం ఏంటి? అనే విషయాలు మిగిలిన సినిమా కథలో భాగం.
అదితి శర్మ
అదితి శర్మ బాలీవుడ్ నటి మరియు ప్రచారకర్త. 2008లో ఉదయ్ కిరణ్ హీరోగా నటించిన గుండెఝల్లుంమంది సినిమాతో తెలుగు సినిమారంగంలోకి ప్రవేశించింది.
సంజీదా షేక్
సంజీదా షేక్, ప్రముఖ భారతీయ టీవీ నటి, వ్యాఖ్యాత, నృత్య కళాకారిణి, మోడల్. హిందీ టీవీ రంగంలో నటి అయిన సంజీదా చాలా తక్కువ సమయంలోనే ప్రఖ్యాత నటిగా గుర్తింపు పొందింది.
సంజీదా వివిధ హిందీ సీరియళ్ళలో నటించింది. 2005లో క్యా హోగా నిమ్మూ కా అనే ధారావాహికలో ప్రధాన పాత్ర నిమ్మూగా కెరీర్ ప్రారంభించింది సంజీదా. ఆ తరువాత 2007లో స్టార్ ప్లస్ లో ప్రసారమైన కయామత్ సీరియల్ లో వ్యాంప్ పాత్రలో చేసింది ఆమె. అదే ఏడాది తన భర్త అమీర్ అలీతో కలసి నచ్ బలియే 3 అనే నృత్య ప్రధానమైన షోలో పాల్గొని, విజేతగా నిలిచింది సంజీదా.
అశ్వత్థామ (సంగీత దర్శకుడు)
అశ్వత్థామ ప్రముఖ సంగీత దర్శకుడు. ఇతడు 50కిపైగా సినిమాలకు సంగీత దర్శకత్వం వహించాడు. ఇతడు బి.ఎన్.రెడ్డి దర్శకత్వంలో వచ్చిన దేవత చిత్రంలో బాలనటుడిగా చిత్రరంగ ప్రవేశం చేశాడు. భాగ్యలక్ష్మి, త్యాగయ్య సినిమాలలో చిన్న పాత్రలను ధరించాడు. తరువాత సంగీత దర్శకత్వ శాఖలో సహాయకుడిగా పనిచేసి సంగీత దర్శకుడిగా ఎదిగాడు.
ఇతడు 1927లో నరసాపురం జన్మించాడు. ఇతని తండ్రి వరదాచారి జలియన్‌వాలాబాగ్ సమరంలో మిలటరీ కమాండర్‌గా పనిచేశాడు. ఇతని తండ్రి సైన్యం వదిలి సన్యాసులలో కలిసి పోవడంతో ఇతని తల్లి తన పిల్లలను తీసుకుని మద్రాసులోని ఆమె తమ్ముని ఇంట చేరింది. ఇతని బాల్య జీవితం చాలా కష్టంగా గడిచింది. కుటుంబ పోషణ కోసం ఏవేవో చిన్నచిన్న పనులు చేసి డబ్బులు సంపాదించేవాడు. ఇతనికి చిన్నతనం నుండే సంగీతంపట్ల మక్కువ ఉండేది. ఇతడు దెందులూరి శివరామయ్య, మహావాది వెంకటప్పయ్య, టైగర్ వరదాచారి, ద్వారం వేంకటస్వామినాయుడుల వద్ద సంగీతం క్షుణ్ణంగా నేర్చుకున్నాడు. ఇతడిని మల్లాది రామకృష్ణశాస్త్రి, సముద్రాల రాఘవాచార్య మొదలైనవారు ఆదరించారు. ఇతడు 1951లో కమలను వివాహం చేసుకున్నాడు. ఈమె వీణావాదనలో డిప్లొమా చేసింది. ఈమె కొంతకాలం మద్రాసు ఆకాశవాణి కేంద్రంలో కళాకారిణిగా పనిచేసింది. వీరికి విజయరాఘవన్ అనే ఒక కొడుకు, గాయత్రి, శ్యామల అనే ఇద్దరు కూతుళ్ళు ఉన్నారు. ఇతని కుమార్తెలు ఇరువురు కూడా ప్రముఖ వీణా విద్వాంసురాళ్ళు. గాయత్రి తమిళనాడు సంగీత, లలిత కళల యూనివర్శిటీ ఉపకులపతిగా పనిచేస్తున్నది.
ఇతడు తెలుగుతో పాటుగా తమిళ, కన్నడ, మలయాళ భాషా చిత్రాలకు సంగీత దర్శకుడిగా పనిచేశాడు. ఇతడు సంగీత దర్శకత్వం వహించిన కొన్ని తెలుగు సినిమాలు:
ఇతడు తన 48 యేళ్ల వయసులో 1975, మే 20వ తేదీన మద్రాసులో మరణించాడు.
సుకృతి కండ్పాల్
సుకృతి కండ్పాల్, భారతీయ టీవీ నటి, మోడల్. ఆమె నటించిన అగ్లే జనమ్ మోహే బిటియా హి కిజో, దిల్ మిల్ గయే, ప్యార్ కీ యే ఏక్ కహానీ, కైసా యే ఇష్క్ హై..  అజబ్ సే రిస్క్ హై,  దిల్లీ వాలీ ఠాకూర్ గర్ల్స్  వంటి సీరియళ్ళ ద్వారా  ప్రఖ్యాత నటిగా నిలిచింది సుకృతి. 2014లో బిగ్ బాస్ 8లో పాల్గొంది ఆమె. కానీ రెండు వారాల  తరువాత షో నుంచీ నిష్క్రమించింది సుకృతి. 2015లో ఆమె దిల్లీ వాలీ ఠాకూర్ గర్ల్స్ అనే ధారావాహికలో నటించింది. జీటీవీలో ప్రసారమవుతున్న  కాలా టీకా  సీజన్-2లో  ప్రధాన పాత్ర నైనాగా నటించింది  సుకృతి.
ఉత్తరాఖండ్ లోని నైనీటాల్ లో ఒక కుమౌనీ బ్రాహ్మణ కుటుంబంలో జన్మించింది సుకృతి. ఆమె తండ్రి బి.డి.కండ్పాల్. ఆమెకు ఒక అక్క భావన కండ్పాల్, తమ్ముడు మంజుల్ కండ్పాల్ ఉన్నారు. ఆమె తండ్రి పబ్లిక్ ప్రాసిక్యూటర్ గా పనిచేస్తున్నాడు. సుకృతి చదువుకునే రోజుల్లో తన తండ్రిలానే న్యాయశాస్త్రం చదవాలని అనుకునేది.
నైనీటాల్ లోని సెయింట్ మేరీస్ కాన్వెంట్ హైస్కూల్ లో ప్రాధమిక విద్య అభ్యసించింది సుకృతి. ఆ తరువాత ముంబైలోని సోఫియా మహిళా కళాశాలలో చదువుకుంది ఆమె.
చినపర్లబాయితండా
చినపర్లబాయితండా , గుంటూరు జిల్లా, వెల్దుర్తి మండలానికి చెందిన గ్రామము. పిన్ కోడ్ నం. 522 613., ఎస్.టి.డి.కోడ్ = 08642.
మండల పరిషత్తు ప్రాధమిక పాఠశాల.
ఈ గ్రామం, ఉప్పలపాడు గ్రామ పంచాయతీ పరిధిలోని ఒక శివారు గ్రామం.
ఈ గ్రామానికి చెందిన వడితె హునికెబాయి, మంగ్యానాయక్ దంపతులు కూలిపనులు చేసుకుంటూ జీవనం సాగించుచున్నారు. వీరి కుమార్తె సంధ్యాబాయి, ప్రస్తుతం నాగార్జునసాగరులోని ఆంధ్రప్రదేశ్ రాష్ట్ర గురుకుల జూనియర్ కళాశాలలో ఇంటర్ ద్వితీయ సంవత్సరం చదువుచున్నది. ఈమె, 2017,జూన్-5న, ఎవరెస్ట్ పర్వతం అధిరోహించి, రికార్డు సృష్ఠించినది. మన రాష్ట్రం నుండి ఎవరెస్టు పర్వతం అధిరోహించిన మొదటి మహిళ ఈమె. [1]
[1] ఈనాడు గుంటూరు రూరల్; 2017,జూన్-8; 8వపేజీ.
భానుశ్రీ మెహ్రా
భానుశ్రీ మెహ్రా భారతీయ చలనచిత్ర నటి మరియు ప్రచారకర్త. 2010లో అల్లు అర్జున్ హీరోగా నటించిన వరుడు సినిమాతో తెలుగు సినిమా రంగంలోకి అడుగుపెట్టిన ఈవిడ తమిళ, పంజాబి, కన్నడ చిత్రాలలో నటించింది.
భానుశ్రీ నవంబర్ 19న పంజాబ్ లోని అమృత్‌సర్ లో జన్మించింది. మాస్ మీడియాలో డిగ్రీ పూర్తిచేసింది.
కొన్ని కంపెనీలకు ప్రచారకర్తగా నటించింది. బచ్నా ఎయ్ హసీనో అనే హిందీ చిత్రంలో అతిథి పాత్రను పోషించింది. 2010లో అల్లు అర్జున్ హీరోగా నటించిన వరుడు సినిమాతో తెలుగు సినిమా రంగంలోకి అడుగుపెట్టింది.
గుండేరావు హరార్కే
గుండేరావు హరార్కే (మార్చి 13, 1887 - డిసెంబర్ 3, 1979) న్యాయశాస్త్ర కోవిదుడు, బహుభాషావేత్త, చిత్రకారుడు మరియు మల్లవిద్యా విశారదుడు.
ఈయన రామారావు, సీతాబాయి దంపతులకు 1887, మార్చి 13న హైదరాబాద్‌ లోని చందూలాల్‌ బేలాలో జన్మించాడు.
గుండేరావు హరార్కే మరాఠీ, తెలుగు, కన్నడ భాషలు మాట్లాడేవాడు. 1899లో ఆంగ్ల పాఠశాలలో చేరి, 1906లో మెట్రిక్యులేషన్‌ పరీక్ష రాశాడు. అదే సమయంలో హరార్కే తండ్రి రామారావు ఉన్నత న్యాయస్థానం నుండి ఉద్యోగ విరమణ చేశారు. దాంతో చదువును మధ్యలోనే ఆపేసి, నగర న్యాయస్థానంలో ఉద్యోగిగా చేరాడు. 1908లో ప్రమోషన్ పొంది స్పెషల్‌ మెజిస్ట్రేట్‌ కోర్టుకు మారాడు.
నిజాం రాజ్యం ఆ కాలంలో త్రిభాషా రాష్ట్రం అవ్వడంతో 1914 లో గుండేరావును ఉన్నత న్యాయస్థానానికి మార్చారు. న్యాయ శాస్త్రం, రెవెన్యూ, అకౌంటెన్సీ ఈ మూడు శాఖలలో ప్రభుత్వం నిర్వహించే ఉన్నత పరీక్షలన్నింటిలో ఉత్తీర్ణులవడంతోపాటు, పంజాబీ విశ్వవిద్యాలయం ఫార్సీ, అరబీ భాషలలో నిర్వహించే మౌల్వీఆలం, మౌల్వీ ఫజల్‌ వంటి పరీక్షలలో ఉత్తీర్ణులయ్యాడు.
గద్వాలలో న్యాయమూర్తిగా చేరిన గుండేరావు క్రమంగా సెషన్స్‌ జడ్జ్‌గా, కలక్టర్‌గా పదవులు చేపట్టి 1919 నుండి 1948 వరకు 30 సంవత్సరాలు అక్కడ పనిచేశాడు. సాయంకాలం వరకు న్యాయమూర్తిగా బాధ్యతలు నిర్వర్తిస్తూ, మిగిలిన సమయంలో న్యాయ, వైశేషిక, వ్యాకరణ, విూమాంసాది సర్వ శాస్త్రాలను అధ్యయనం చేస్తూ, న్యాయ, సాహిత్యాది శాస్త్రాలలో శిరోమణి పరీక్షలో, విూ మాంసా శాస్త్రంలో పి.ఓ.ఎల్‌ పరీక్షలో మద్రాసు విశ్వవిద్యాలయం నుండి ఉత్తీర్ణులైనాడు.
హరార్కే 1979, డిసెంబర్ 3న మరణించాడు.
ఇందారపు కిషన్ రావు
ఇందారపు కిషన్ రావు ప్రముఖ అవధాని, కవి మరియు బహుభాషా కోవిదుడు. ఇతడు 80కి పైగా అష్టావధానాలు చేశాడు.
కిషన్‌రావు 1941 జూలై 4వ తేదీన కమల, కేశవరావు దంపతులకు రెండో సంతానంగా ఆదిలాబాద్ జిల్లా తాండూరులో జన్మించాడు. ఇతనికి తెలుగుతోపాటు మరాఠీ, సంస్కృతం, ఉర్దూ భాషల్లో మంచి పాండిత్యం ఉంది. ఇతడు తాండూరులో ప్రాథమిక విద్య, చెన్నూరులో పదో తరగతి వరకు, వరంగల్‌లో పీయూసీ చదివాడు.1966లో ఉస్మానియా విశ్వవిద్యాలయం నుంచి బి.ఎ., 1969లో ఎం.ఎ. డిగ్రీలు పొందాడు. ఆ తర్వాత "శేషాద్రి రమణ కవులు - జీవితం - సాహిత్యం" అనే అంశంపై కేతవరపు రామకోటిశాస్త్రి నిర్దేశకత్వంలో పరిశోధన చేసి 1987లో డాక్టరేట్‌ పట్టాను పొందాడు. కాశీ కృష్ణాచార్యులు, వానమామలై వరదాచార్యులు, దివాకర్ల వెంకటావధాని, సి.నారాయణరెడ్డిలకు ఇతడు ప్రియశిష్యుడు. ఇతడు ఉపాధ్యాయుడిగా తాండూరు, సిర్పూర్, నిర్మల్ లలో పనిచేసి తరువాత 1970లో ఉద్యోగరీత్యా వరంగల్లు జిల్లా, హనుమకొండలో స్థిరపడ్డాడు. ఇతడు 1970 నుంచి 1987 వరకు వరంగల్‌లోని ఎల్‌బీ కళాశాలలో తెలుగు ఉపన్యాసకునిగా, ఆ తర్వాత పదోన్నతిపై రీడర్‌గా పని చేసి 1999లో ఉద్యోగ విరమణ చేశాడు. ఇతని భార్య విమలాబాయి. వీరికి ఇద్దరు కుమారులు శ్రీనివాసరావు, నాగేశ్వరరావు, ముగ్గురు కుమార్తెలు కరుణశ్రీ, పద్మశ్రీ, గీతాంజలి ఉన్నారు. ఇతడు కొంతకాలంగా అనారోగ్యంతో బాధ పడుతూ 2017, జూన్ 8వ తేదీన హైదరాబాదులో తన పెద్ద కుమారుడు శ్రీనివాసరావు ఇంటిలో మరణించాడు.ఇతని అవధానాలలో సమస్య - దత్తపది - నిషిద్ధాక్షరి - వర్ణన - ఆశుకవిత - పురాణము - ఛందోభాషణము - తేదీలకు వారాలు - అప్రస్తుత ప్రశంస మొదలైన అంశాలు ఉన్నాయి. ఇతడు తాండూరు, ఖమ్మం, హైదరాబాదు, చెన్నూరు, హనుమకొండ, వర్ధన్నపేట, కాజీపేట, మంచిర్యాల, ఎల్కుర్తి, వరంగల్లు మొదలైన చోట్లే కాకుండా ఉభయ తెలుగు రాష్ట్రాల నలుమూలలా, అమెరికాలో తానా మహాసభలలోనూ అవధానాలు నిర్వహించాడు. అవధానాలలో ఇతడు పూరించిన కొన్ని పద్యాలు :
ఏడవ భర్త కల్గినపుడే కద సాధ్వికి గౌరవంబిలన్
పూరణ : కూడని కోర్కెయే మగని గోరుట యో యమధర్మరాజ! పూ
బోడి సుమంగళిత్వమునఁ బొల్పు వహించు ధరిత్రిలోన, నే
మేడలు మిద్దెలున్ నిధులు మెచ్చను, రాజ్యము లేదటంటు నే
నేడవ, భర్త కల్గినపుడే కద సాధ్వికి గౌరవంబిలన్
కొంప - చెంప - కంప - రొంప పదాలతో వరకట్న దురాచారం గురించి.
పూరణ : కొంపల్ గోడలు పుస్తె లమ్మి తుదకున్ గోచీయె దక్కంగ హృ
త్కంపంబందగ కూతుపెళ్ళి యగునో కాదో యటంచున్ మదిన్
చెంపల్ వేసుకొనేరు చూడ జనకుల్ ఛీఛీ భవం బేల పె
న్రొంపయ్యెన్ బ్రతుకెల్ల నిక్కము కుమారుల్ గాక కూతుళ్ళుగా
వసంతఋతువులో ప్రేయసీ వియోగాతురుని మనఃస్థితి
పూరణ : శ్రీలు చిందెడి యీ వసంతము చింత గూర్చునె సుందరీ
బాలచంద్రుని దర్శనమ్మది బాణమై వెతగూర్చెడిన్
తాళలేనిక కోకిలమ్మల దౌష్ట్యకూజితముల్ వినన్
జాలమున్ విడనాడి వేగమె సౌఖ్య మీయగ చేరవే.కృష్ణునికి, కృష్ణదేవరాయలకు పోలిక
పూరణ :అష్టభార్యల పోషించె నపుడు శౌరి
రాయ లష్టదిగ్గజముల రమణ బ్రోచె
అతడు చక్రమ్ము చేబట్టి అరుల ద్రుంచె
రాజచక్రము తలవంచె రాయలకును
గీతం స్కూల్ ఆఫ్ ఆర్కిటెక్చర్, విశాఖపట్నం
గీతం ఆర్కిటెక్చర్ పాఠశాల, విశాఖపట్నం (GSA), విశాఖపట్నంలోని గీతం విశ్వవిద్యాలయం లోని శాఖ.
కళాశాల 2011లో ప్రారంభమైనది. ఇది ఒక పర్యావరణ స్నేహపూర్వక క్యాంపస్.
ఇన్స్టిట్యూట్ నిర్వహిస్తున్న విద్యా కార్యక్రమాలలో ప్రముఖ డిగ్రీ Bachelor of Architecture (బి. ఆర్క్.).
అండర్ గ్రాడ్యుయేట్ ప్రోగ్రామ్ కు ప్రవేశాలు ఉమ్మడి ప్రవేశ పరీక్ష (ర్యాంకు) లేదా ఆర్కిటెక్చ్ కౌన్సిల్ నిర్వహించిన NATA ద్వారా జరుగును. ప్రవాస భారతీయులు (NRIs) అభ్యర్థులు భారతదేశపు విశ్వవిద్యాలయ శాఖకు సమానమయున సంస్థచే ఇవ్వబడిన డిగ్రీ కలిగి ఉండవలెను.
ప్రస్తుతం క్యాంపస్లో రెండు హాస్టల్స్ ఉన్నాయి. ఒకటి బాలురకు, మరొక బాలికల కోసం.
GSA లైబ్రరీ మరియు గీతంలోని నాలెడ్జ్ రిసోర్స్ సెంటర్ లో కలిగి జ్ఞానం వనరులు ప్రధానంగా  నిర్మాణం సంభందించినవి ఉన్నాయి.
ఆర్కిటెక్చర్ మండలి
ఆర్కిటెక్చర్ మండలి, భారతీయ పార్లమెంటుచే ఆమోదంపబడిన ఆర్కిటెక్ట్స్ చట్టం, 1972 ద్వారా ఏర్పడినది. 1972 సెప్టెంబరు 1న అమలులోకి వచ్చింది. ఆ చట్టంలో ఆర్కిటెక్ట్స్ యొక్క నమోదు, విద్యా ప్రమాణాలు, గుర్తింపు అర్హతలు మరియు నైపుణ్యానుభవాలు ఉంటాయి. భారత ప్రభుత్వము కొన్ని నియమాలను, ఆర్కిటెక్చర్ మండలి కొన్ని నిబంధనలను ఈ చట్టంలో పొందుపరిచారు.
ఎవరైనా తన వృత్తి 'ఆర్కిటెక్ట్' అని నమోదు చేసుకోవాలనుకుంటే, తాను ఆర్కిటెక్చర్ కౌన్సిల్ లో నమోదు చేసుకోవాలి. ఆర్కిటెక్టగా నమోదు కావాలంటే, అందుకు అవసరమైన అర్హతలు కలిగివున్న కళాశాలలో విద్యని అభ్యసించాలి. అందుకు అనుగుణంగా ఆర్కిటెక్చర్ మండలి (కనీస ప్రమాణాలు ఆర్కిటెక్చర్ విద్యా నిబంధనలు, 1983) లో పొందుపరిచారు. ఒక వ్యక్తి ఆర్కిటెక్చర్ వృత్తిలో కొనసాగాలనుకుంటే అతను కలిగివున్న నమోదు సర్టిఫికెట్ ను  పునరుద్ధరించుకుంటూ ఉండాలి. ఏ వ్యక్తి  అయినా తప్పుగా నమోదు చేయడం లేదా అక్రమ మార్గంలో నమోదు సర్టిఫికెట్ ను వాడేందుకు పాల్పడితే క్రిమినల్ నేరం, ఇందుకు దండన విభాగం 36 లేదా 37 (2), ఆర్కిటెక్ట్స్ చట్టం, 1972 క్రింద శిక్షార్హులు.
భారతదేశంలో 458 ఆమోదం సంస్థలు ఉన్నాయి,  అవి (రాజ్యాంగ కళాశాలలు/విశ్వవిద్యాలయాలు, డీమ్డ్ విశ్వవిద్యాలయాలు, అనుబంధ కళాశాలలు/పాఠశాలలు, IITs, NITs, స్వతంత్ర సంస్థలు).
పాల్వాయి గోవర్ధన్ రెడ్డి
పాల్వాయి గోవర్ధన్ రెడ్డి తెలంగాణా రాష్ట్రానికి చెందిన రాజకీయ నాయకుడు. కాంగ్రెస్ పార్టీ తరపున పలు ఎన్నికల్లో పోటీ చేశాడు.
పాల్వాయి స్వగ్రామం నల్గొండ జిల్లా, చండూరు మండలం, ఇడికుడ. ఆయన నవంబరు 20, 1936న జన్మించాడు. ఆయన తండ్రిపేరు రంగారెడ్డి. తల్లిపేరు అనసూయమ్మ. ఉస్మానియా విశ్వవిద్యాలయ పరిధిలోని వివేకవర్ధిని కళాశాలలో బి. ఎ. చదివాడు. జూన్ 16, 1962 ఆయనకు సృజమని తో వివాహం జరిగింది. ఈ దంపతులకు ఇద్దరు కొడుకులు మరియు ఒక కుమార్తె కలిగారు.
పాల్వాయి యూత్ కాంగ్రెస్ స్థాయి నుంచి కాంగ్రెస్ పార్టీని వీడకుండా అందులోనే ఉన్నారు. నెహ్రూ, ఇందిరా గాంధీ, రాజీవ్ గాంధీ, సోనియా గాంధీ కుటుంబాలతో ఆయనకు మంచి పరిచయం ఉంది. 1967 లో మొదటిసారిగా ఎమ్మెల్యేగా ఎన్నికయ్యాడు. భవనం వెంకట్రాం, కోట్ల విజయభాస్కర్ రెడ్డి మంత్రి వర్గంలో పనిచేశాడు. 2017తో ఆయన రాజ్యసభ సభ్యుడి పదవీకాలం ముగియనుంది.
జూన్ 9, 2017 న ఆయన హిమాచల్ ప్రదేశ్ లోని కులు పర్యటనలో ఉండగా గుండెపోటుతో మరణించాడు.
మార్గరెట్ మిచెల్
మార్గరెట్ మిచెల్ (నవంబరు 8, 1900 – ఆగస్టు 16, 1949), ప్రముఖ అమెరికన్ రచయిత్రి, ప్రాత్రికేయురాలు. ఆమె పూర్తి పేరు మార్గరెట్ మున్నెర్లియన్ మిచెల్. ఆమె జీవించి ఉన్న సమయంలో కేవలం ఒక్క నవలనే ప్రచురించింది. అమెరికా అంతర్యుద్ధం నేపధ్యంగా ఆమె రాసిన గాన్ విత్ ద విండ్ అనే నవల 1936లో ప్రచురింపబడింది. ఈ నవలకు జాతీయ బుక్ అవార్డు, పులిట్జెర్ ప్రైజ్ ఫర్ ఫిక్షన్ అవార్డు కూడా లభించింది. ఈ మధ్య కాలంలో అముద్రితమైన ఆమె రచనలు కొన్ని, ఒక నవలికలను ప్రచురించారు. ఆమె యుక్తవయసులో ఉన్నప్పుడు రాసిన లాస్ట్ లయ్సెన్ అనే ఈ నవలిక విడుదలైన సంవత్సరంలో బెస్ట్ సెల్లర్ గా నిలవడం విశేషం. అలాగే ది అట్లాంటా జర్నల్ కు ఆమె రాసిన కొన్ని వ్యాసాలను ఈ మధ్య తిరిగి పుస్తకం రూపంలో ప్రచురించబడింది.
అట్లాంటా, జార్జియాల్లో తన జీవితమంతా జీవించింది మార్గరెట్. ఆమె నవంబరు 8 1900న ఒక ధనవంతుల, రాజకీయ ప్రాముఖ్యత కలిగిన కుటుంబంలో జన్మించింది. మార్గరెట్ తండ్రి ఎగెనె మ్యూస్ మిచెల్ అప్పట్లో ప్రముఖ న్యాయవాది. ఆమె తల్లి మేరీ ఇసబెల్ స్టీఫెన్స్ ఓటు హక్కు పోరాట యోధురాలు. ఆమెకు ఇద్దరు అన్నలు. 1894లో పుట్టిన పెద్ద అన్న రస్సెల్ స్టీఫెన్స్ మిచెల్ చిన్నతనంలోనే చనిపోయాడు. ఇంకో అన్న అలెగ్జాండర్ స్టీఫెన్స్ మిచెల్ 1896లో పుట్టాడు.
మిచెల్ తండ్రి పూర్వులు స్కాట్ ల్యాండ్ లోని అబెర్డీన్ షైర్ కు చెందినవారు. వారు తామస్ మిచెల్ కు వారసులు. వారు 1777లోనే జార్జియాలోని వాకీస్ కంట్రీకు మారిపోయారు. ఆ తరువాత ఆ కుటుంబం వారు అమెరికా విప్లవ యుద్ధంలో పాల్గొన్నారు.
శ్రావ్య
శ్రావ్య తెలుగు, తమిళ సినిమా నటి. బాలనటిగా తెలుగు సినిమారంగానికి పరిచయమైన శ్రావ్య 2014లో వచ్చిన లవ్ యు బంగారమ్ సినిమాతో హీరోయిన్ గా మారింది.
శ్రావ్య హైదరాబాద్ లో జన్మించింది. విజ్ఞానజ్యోతి ఇన్సిట్యూట్ ఆఫ్ ఇంజనీరింగ్ అండ్ టెక్నాలజీ లో బిటెక్ పూర్తిచేసింది.
చిన్నతనం నుండి నటనపై ఇష్టం ఉన్న శ్రావ్య బాలనటిగా తెలుగు సినిమారంగంలోకి ప్రవేశించి సందడే సందడి, నేను సీతామహాలక్ష్మి, ఆర్య, ఔనన్నా కాదన్నా వంటి చిత్రాలలో బాలనటిగా నటించింది. 2014లో వచ్చిన లవ్ యు బంగారమ్ సినిమాతో హీరోయిన్ గా మారి కాయ్ రాజా కాయ్, నందిని నర్సింగ్‌హోం వంటి సినిమాలలో నటించింది.
వెల్లికిజామై 13ఏఏం తేతి సినిమాతో తమిళ సినిమారంగంలోకి ప్రవేశంచి పగిరి, విలైయట్టు ఆరంభం వంటి చిత్రాలలో నటించింది.
గోనె రాజేంద్ర ప్ర‌సాద్
గోనె రాజేంద్ర ప్ర‌సాద్ ప్ర‌ముఖ మోటివేష‌న్ కౌన్సెల‌ర్. హ్యాపీ ఆర్.పి.గా ప్ర‌సిద్ధులు. ఆనందంగా జీవించ‌డం, మాన‌సిక ఒత్తిడి, కుంగుబాటును అధిగ‌మించ‌డానికి ప్ర‌భావ‌వంతంగా కౌన్సెలింగ్ చేయ‌డంలో నిపుణులు. ఉద్యోగులు, వ్యాపారులు, విద్యార్థుల‌తో పాటు అన్ని రంగాల వారికి కౌన్సెలింగ్ సేవ‌లు అందిస్తారు. సామాజిక సేవా కార్య‌క్ర‌మంగా వ‌ర్క్ షాపులు నిర్వ‌హిస్తుంటారు. జ‌ర్న‌లిస్టుగా 26 ఏళ్ల అనుభ‌వం ఉంది. ఈనాడుతో పాటు ప‌లు ప్ర‌ముఖ వార్తా సంస్థ‌ల్లో ప‌నిచేశారు.
రాజేంద్రప్రసాద్ 1963, జూన్ 14వ తేదీన కోరుట్లలో సుశీల, వెంకటేశ్వర్ దంపతులకు జన్మించారు. ఇతని భార్యపేరు స్వర్ణ మరియు ఇతనికి ఇద్దరు కుమారులు ఉన్నారు. ఈయన ఉస్మానియా విశ్వవిద్యాలయం నుండి బి.ఏ పట్టా పుచ్చుకున్నారు. ప్రస్తుతం హైదరాబాదులో నివసిస్తూ జర్నలిస్టుగా, మోటివేషన్ కౌన్సిలర్‌గా వృత్తిని కొనసాగిస్తున్నారు.
పుట్టిన ప్ర‌దేశం కోరుట్ల‌, తెలంగాణ‌
వీరు సృజ‌నాత్మ‌క జీవ‌నం, ఆర్.పి. దిల్ సే అనే పుస్తకాలను ప్రచురించారు. ఆనంద జీవ‌న సందేశాన్ని అంద‌రికీ అర్థ‌మ‌య్యేలా పుస్త‌కాల్లో వివ‌రించ‌డం హ్యాపీ ఆర్ పి ప్ర‌త్యేక‌త‌. చిరున‌వ్వు మ‌హ‌త్తు నుంచి ఒత్తిడిని త‌ట్టుకునే మార్గాల వ‌ర‌కూ అనేక అంశాల‌పై మ‌న‌సుకు హ‌త్తుకునేలా ర‌చ‌న‌లుచేయ‌డం ఆయ‌న శైలి. అలాగేచిన్న చిన్న క‌విత‌ల రూపంలో భావాన్ని ప్ర‌భావవంతంగా చెప్ప‌డం అరుదైన విష‌యం. ఇత‌రుల‌తో పోల్చుకోకు, హృద‌యాన్ని కాల్చుకోకు, పొగ‌రు షుగ‌రు రానివ్వ‌కు బ్ర‌ద‌రూ అంటూ పాజిటివ్ దృక్ప‌థం గురించి వివ‌రించే తీరు అంద‌రినీ అక‌ట్టుకుంటుంది. అందం పెంచుకోవ‌డం అనే పేరుతో యువ‌త‌పై వ‌ల విసిరే వ్యాపారుల మాయాజాలం పైనా క‌వితాస్త్రాల‌ను సంధించారు. వ్యంగ్య బాణాల‌ను ప్ర‌యోగించారు. మేని ఛాయ... మేక‌ప్ మాయ వంటి పంచ్ క‌విత‌లు ఆయ‌న ప్ర‌తిభా పాట‌వానికి మ‌చ్చుతున‌క‌లు. దేనికీ ఆందోళ‌న చెంద‌కుండా, ముఖాన చిరున‌వ్వు చెర‌గ‌కుండా ఆత్మ విశ్వాసంతో జీవిస్తే ఆనందానికి ఆనందం. ఆరోగ్యానికి ఆరోగ్యం అనేది హ్యాపీ ఆర్ పి ర‌చ‌న‌ల సారాంశం. నీ ప‌నిని నువ్వు చెయ్యి. ఫ‌లితం గురించి ఆందోళ‌న చెంద‌కు అనే గీతా సార‌మే జీవ‌న వేదం అంటారు
అధికారిక వెబ్‍సైటు: www.happyrp.com
యశ్ పాల్
యశ్ పాల్ ఖమ్మం జిల్లాలో పుట్టిన వాగ్గేయకారుడు, కవి, గాయకుడు అతనో ఓ ఉద్యమ గళం...
ఖమ్మం జిల్లా: మండలం: ఖమ్మం గ్రామము: కొండాపురం లో పాటైపుట్టిండు. తల్లి సుక్కమ్మ, తండ్రి వీరస్వామి.తన అక్క శాంతమ్మ
యశ్ పాల్ పుట్టింది పోరాటాల పురిటి గడ్డ ఖమ్మం జిల్లా ఖమ్మం రూరల్ మండలం కొండాపురం గ్రామం. పి.జి వరకు చదువుకున్న యశ్ పాల్ కు పాటలంటే ప్రాణం. తన అక్క శాంతమ్మ పాటలను నరనరానా జీర్ణించుకొని సాహిత్యం వైపు అడుగులేసిండు.
కమ్యూనిస్టు ఉద్యమంలో పనిచేస్తూ, అరుణోదయ సాంస్కృతిక విభాగంలో పని చేస్తూ తెలంగాణా ఉద్యమాన్ని ఉరుకుల పెట్టించే పాటలు రాసిండు. ఒకటి కాదు రెండు కాదు ఏకంగా 500ల పైచిలుకు పాటలు రాసిండు..ప్రతి పాటా ఒక సందేశమిచ్చేదే.. 
యశ్ పాల్ పాటల్లో సాహిత్యం కంటే ఎక్కువ ప్రజల జీవితం ఉంటది. ఆవేదన ఉంటది. అణిచివేత పై ధిక్కారం ఉంటది. యశ్ పాల్ పాటల్లో వర్తమానం, చరిత్రల మేళవింపు ఉంటుంది. గ్లోబలైజేషన్ పై ఎక్కుపెట్టిన అస్ర్రాలు యశ్ పాల్ అక్షరాలు. పండుటాకులా ఎండిపోతున్న కులవృత్తులగురించి, గ్రామీణ ఆట పాటపై ఎన్నో పాటలు రాసిండు. యశ్ పాల్ పాటల్లో అమరులు నిద్దుర లేస్తరు. చుక్కలై వెలుగులు చిందుతరు. అవిసి పోతున్న ఆటపాటల పై యశ్ పాల్ రాసిన పాటలు గ్రామీణ జీవితం కళ్లముందు కదలాడుతది.
యశ్ పాల్ ఒక కవిగానే కాక గాయకుడిగా కూడా ప్రపంచానికి పరిచయం. యశ్ పాల్ సాహిత్యాన్ని మెచ్చుకున్న ఎందరో సినీ దర్శకులు తమ సినిమాల్లో పాటలు ప్రజాచైతన్య గీతాలు రాయించుకున్నరు. ఒక రచయిత గానే కాక తెలంగాణ ఉద్యమాల్లో, బీడీ కార్మికులు సమస్యలపై, మహిళల అణిచి వేతపై, ప్రత్యక్షంగా పాల్గొన్నడు. వలసలను నివారించేందుకు, ప్రాజెక్ట్ నిర్వాసితుల రక్షణకోసం చేసిన పోరాటాలలో ప్రత్యక్షం పాల్గొని అనేక సందార్భాలలో పోలీసు లాఠీల దెబ్బలు తిన్నడు. అరెస్టయినా మొక్కవోని ధైర్యంతో ఉద్యమంలో తన తోటి వారికి ఆదర్శంగా నిలిచిండు.
ఉద్యమానికి సహకరించడం ఒక వంతయితే, కనుమరుగై పోతున్న గ్రామీణ సంస్కృతులను, సాహిత్యం కళలు, జానపదాలను సేకరించి ముందు తరాలకు వాటి గొప్పతనాన్ని తెలిపే ప్రయత్నం చేస్తున్నడు. రైతు ఆత్మ హత్యల పై, బీడి కార్మికుల వెతలపై, మధ్యానికి బానిసై చిద్రమవుతున్నకుటుంబాలపై, నేత కార్మికులు కడగండ్ల గురించి ఇలా చెప్పుకుంటూ పోతే యశ్ పాల్ తడమని సమస్య లేదు. రాయని తండ్లాట లేదు. 
మలి విడత తెలంగాణ ఉద్యమంలో యశ్ పాల్ పాత్ర మరువలేనిది. ఉస్మానియా యూనివర్సిటీలో పూర్తి కాలం పనిచేసి నిత్యం విద్యార్ధులను చైతన్య పరుస్తూ తన పూర్తి సమయాన్ని ఉద్యమానికి అంకితం చేసిండు. అనే క ధూంధాంలలో పాల్గొని ఉద్యమానికి తన వంతు సేవ చేసిండు.
ప్రస్తూతం ఖమ్మం జిల్లాలో జర్నలిస్టుగా పనిచేస్తూతున్నారు .
షమితా శెట్టి
షమితా శెట్టి భారతీయ చలనచిత్ర నటి, ప్రచారకర్త. ఈవిడ బాలీవుడ్ నటి శిల్పా శెట్టి సోదరి. ఆకాష్ నటి౦చిన పిలిస్తే పలుకుతా చిత్ర౦తో తెలుగు సినిమారంగంలోకి ప్రవేశించింది.
షమితా శెట్టి 1979, ఫిబ్రవరి 2న సురేంద్ర, సునంద దంపతులకు ముంబై లోని చెంబుర్లో జన్మించింది. ఫ్యాషన్ డిజైనింగ్ లో డిప్లొమా పూర్తిచేసింది.
శ్రీ సునామా జకినీ మాతా
శ్రీ సునామా జకిని అమ్మవారు ఆరెకటిక కులములో ఆరాధ్య దైవముగా కొలువబడుతున్నది.
శ్రీ సునామా జకీనీ అమ్మవారు పిన్నేపల్లి గ్రామము, యాడికి మండలం, తాడిపత్రి తాలుకా, అనంతపురం జిల్లా లో సూర్యవంశి ఆరెకటిక కులము లోని మల్కారి గోత్రములో జన్మించినది. యుక్త వయస్సు రాగానే ఆమెను యాడికి గ్రామములో హనుమంతకారి గోత్రపు శ్రీ తాంజీరావు గారితో వివాహము జరిగినది. ఆమె ఎప్పుడూ దైవ భక్తి తో ఎక్కువ సమయం ఉపవాసాలు చేస్తుండెను. ఒక పర్యాయము ఎక్కువ ఉపవాసముతో గడిపినందుచే మూర్చపోగా, ఆమె భర్త బాగా త్రాగిన మత్తులో చనిపోయినదిగా నిర్ధారణ చేసి అంత్యక్రియలకు ఉత్తర్వు ఇచ్చినాడట. అంత్యక్రియలు చేయుటకు ముందు అమ్మవారు చేయి కదిపినట్టు గ్రామస్తులు కనుగొని, అమ్మవారు బ్రతికే ఉందని చెప్పగా అందుకు ఆమె భర్త ఒప్పుకొనక పూడ్చుటకు ఉత్తర్వు ఇవ్వగా, పూడ్చటం జరిగినది. అంటే ఆమె జీవసమాధి అయ్యింది అని అర్థం. ఆమె 1803 సం|| లో సమాధి అయి ఉండవచ్చని అంచనా.
పిన్నేపల్లి గ్రామములో అమ్మవారి తల్లి, తండ్రి, మరియు సోదరులు విషయము తెలుసుకొని యడికి గ్రామమునకు వచ్చి బాధతో అల్లునిపై విరుచుకొనిపడగా, ఆమె భర్త, అందరూ సమాధి దగ్గరకు వెళ్ళి ఎడ్చండి నా దగ్గర ఎందుకు ఎడ్చుతారు అని చెప్పెను. వారు సమాధి దగ్గరకు వెళ్ళి చూడగా సమాధి పై మంచి సువాసన గల తెల్లటి పుష్పపు మొగ్గలు కనబడెనట. అమ్మవారి చెల్లెలు శ్రీ మలకుమా జకినీ మాతా ని తన భర్త కిచ్చి రెండవ వివాహము చెయమని అమ్మవారి వాక్కు వచ్చినదట. అందుకు అంగీకరించకపోగా వారందరి నాలుకలు కుక్క నాలికలు గా వ్రేలాడటం జరిగినదట. వారు తమ తప్పుని తెలుసుకొని క్షమాపన వేడి శ్రీ మలకుమా జకినీ కిచ్చి వివాహము చేయుటకు అంగీకరించినందున వారి నాలుకలు యధాప్రకారము అయినవట. శ్రీ మలుకుమా జకిని అమ్మవారికి, తాంజీరావు గారితో రెండవ వివాహము జరిపించారు.
ఆనాటి నుండి శ్రీ సునామా జకిని అమ్మవారు ఆరెకటిక కులములో ఆరాధ్య దైవముగా కొలువబడుతున్నది.
గుత్తి మండలం లో 22-02-2002 వ తేదీన అమ్మవారి దేవాలయం శంకుస్థాపన జరిగినది. 14-02-2003 వ తేదీన ప్రాణ ప్రతిష్థ జరుపబడెను. రెండవ వార్షికోత్సవం అనగా 17-02-2005 నుండి 18-02-2005 వ తేదీన దేవాలయ శిఖర స్థాపన జరిగినది. ఆనాటి నుండి ప్రతి సంవత్సరం మాఘమాసము లోని రెండవ గురు మరియు శుక్రవారము రోజున ఆలయ వార్షికోత్సవం నిర్వహించబడుచున్నది.
బయటి ప్రదేశాల నుండి దర్షనానికి వచ్చిన యాత్రికులకు బసచేయటానికి వసతి సౌకర్యం కూడా కలదు.
అంచల్
అంచల్ తెలుగు చలనచిత్ర నటి.
2009లో వచ్చిన మస్త్ సినిమా ద్వారా తెలుగు సినిమారంగంలోకి అడుగుపెట్టిన అంచల్, 2011లో తనీష్ హీరోగా నటించిన కోడిపుంజు సినిమాతో హీరోయిన్ గా మారింది. తమిళంలో కూడా కొన్ని సినిమాల్లో నటించింది. శోభనలా కనిపిస్తుండడంతో జూనియర్‌ శోభనగా గుర్తింపు పొందింది. దక్షిణాదిన అన్ని భాషా చిత్రాల్లో నటించబోతుంది.
కోమండూరి రామాచారి
కోమండూరి రామాచారి ఒక ప్రముఖ సంగీత అధ్యాపకుడు, గాయకుడు, సంగీత దర్శకుడు. హైదరాబాదులో ఆయన నిర్వహిస్తున్న లిటిల్ మ్యుజీషియన్స్ అకాడమీ (ఎల్. ఎం. ఎ) ద్వారా ఎంతో మంది పిల్లలు సంగీతం నేర్చుకుని సినిమా రంగంలో ప్రవేశించారు.హేమచంద్ర, కారుణ్య లాంటి గాయకులు రామాచారి వద్ద సంగీతం నేర్చుకున్న వారే. ఈటీవీలో ప్రసారమయ్యే ప్రముఖ పాటల కార్యక్రమం పాడుతా తీయగా మొట్టమొదటి సంచికలో ఇతను ద్వితీయ విజేతగా నిలిచాడు. 
ఇతను మెదక్ జిల్లా, శివంపేట మండలం, పెద్దగొట్టిముక్కల గ్రామంలో పుట్టాడు. ఇతని తండ్రి కోమండూరి కృష్ణమాచారి పురోహితుడు.తండ్రి కృష్ణమాచారికి సంగీతంలో ప్రవేశం ఉంది. హరికథలు చెప్పేవాడు. తల్లి యశోదమ్మ మంగళహారతులు పాటలు శ్రావ్యంగా పాడేది. రామాచారికి సంగీతం పట్ల మక్కువ ఇతని తల్లిదండ్రుల వల్ల కలిగింది. రామాచారి ప్రాథమిక విద్య స్వగ్రామంలోని ప్రభుత్వ పాఠశాలలో చదువుకున్నాడు. ఇంటర్మీడియట్ మేడ్చల్ లో చదువుకున్నాడు. ఇతను పదవ తరగతి చదివే సమయంలోనే సంగీతం నేర్చుకోవడం ప్రారంభించాడు. ఇంటర్మీడియట్ తరువాత సికిందరాబాదు లోని ప్రభుత్వ సంగీత కళాశాలలో చేరాడు. ఆకాశవాణి కళాకారిణి తురగా జానకీరాణి ఇతనిని రేడియోలో పాడటానికి ప్రోత్సహించింది. తర్వాత ఓరుగంటి లీలావతి వద్ద శాస్త్రీయ సంగీతం, పి.వి.సాయిబాబా వద్ద లలిత సంగీతం నేర్చుకున్నాడు. తర్వాత ఆఫీస్‌ బాయ్‌గా, ‘ఆంధ్ర లా టైమ్స్‌’ పత్రికలో ప్రూఫ్‌రీడర్‌గా కొన్నాళ్ళు పనిచేసి తరువాత ఉపాధ్యాయుడిగా ఆల్‌సెయింట్‌ స్కూల్లో చేరాడు. అక్కడ పన్నెండు సంవత్సరాలు పనిచేశాడు. ఒక వైపు ఉద్యోగం చేస్తూ, సంగీతం నేర్చుకుంటూ మరోవైపు ఆకాశవాణి, దూరదర్శన్‌లలో పాడేవాడు. వీటితో పాటు టిటిసి, బిఎ, బిఇడి (జనరల్‌ ఎడ్యుకేషన్‌) పూర్తి చేశాడు.
పద్దెనిమిదేళ్లలోపు పిల్లలకి మాత్రమే లలిత సంగీతంలో శిక్షణ ఇచ్చి వాళ్ళు సంగీతాన్ని వృత్తిగా మలచుకునేలా తీర్చిదిద్దే ఉద్దేశంతో ఇతను 1998లో లిటిల్ మ్యుజీషియన్స్ అకాడమీ ప్రారంభించాడు. ఈ సంగీత శిక్షణ పూర్తిగా ఉచితంగా ఇస్తున్నాడు. ఇతని దగ్గర శిష్యరికం చేసిన ఎందరో గాయనీ గాయకులు ప్రస్తుతం సినిమాలలోను, టి.వి.లలోను తమ ప్రతిభను చాటుకుంటున్నారు. ఇతని వద్ద శిక్షణ పొందినవారిలో గీతామాధురి, మహ్మద్‌ ఇర్ఫాన్‌, కారుణ్య, హేమచంద్ర, దీపు, కృష్ణచైతన్య వంటివారు ఉన్నారు..
ఇతను సంగీత శిక్షకుడిగానే కాక సంగీత దర్శకునిగా, గాయకుడిగా అనేక ప్రైవేటు ఆల్బమ్‌లలో, టి.వి.సీరియళ్ళలో, సినిమాలలో పనిచేశాడు. సినిమాలలో ఇతను "శ్రీరామ్‌ కౌశిక్" పేరుతో ప్రసిద్ధుడు. శ్వేతనాగు, శ్రీరామదాసు, బాల రామాయణం, సంబరం వంటి సినిమాలలో పాటలు పాడాడు. ప్రేమలేఖ రాశా సినిమాకు సంగీత దర్శకునిగా పని చేశాడు. సమాంతరరేఖలు, బుచ్చిబాబు, పరమానందయ్య శిష్యుల కథ వంటి సీరియల్స్‌లో కూడా పాటలు పాడాడు. ఇవికాక అనేక భక్తి గీతాల ఆల్బంలలో స్వరాలాపన చేశాడు.